CELEX: 32021R2289
Language: fi
Date: 2021-12-21 00:00:00
Title: Komission täytäntöönpanoasetus (EU) 2021/2289, annettu 21 päivänä joulukuuta 2021, Euroopan parlamentin ja neuvoston asetuksen (EU) 2021/2115 soveltamista koskevista yksityiskohtaisista säännöistä YMP:n strategiasuunnitelmien sisällön esittämisen ja turvalliseen tiedonvaihtoon käytettävän sähköisen järjestelmän osalta

22.12.2021   
               
               
                  FI
               
               
                  Euroopan unionin virallinen lehti
               
               
                  L 458/463
               
            
         KOMISSION TÄYTÄNTÖÖNPANOASETUS (EU) 2021/2289,
         annettu 21 päivänä joulukuuta 2021,
         Euroopan parlamentin ja neuvoston asetuksen (EU) 2021/2115 soveltamista koskevista yksityiskohtaisista säännöistä YMP:n strategiasuunnitelmien sisällön esittämisen ja turvalliseen tiedonvaihtoon käytettävän sähköisen järjestelmän osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon jäsenvaltioiden yhteisen maatalouspolitiikan nojalla laadittavien, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) rahoitettavien strategiasuunnitelmien (YMP:n strategiasuunnitelmat) tukea koskevista säännöistä sekä asetusten (EU) N:o 1305/2013 ja (EU) N:o 1307/2013 kumoamisesta 2 päivänä joulukuuta 2021 annetun Euroopan parlamentin ja neuvoston asetuksen (EU) 2021/2115 (1) ja erityisesti sen 117 artiklan ja 150 artiklan 3 kohdan,
         sekä katsoo seuraavaa:
         
                     (1)
                  
                  
                     Jäsenvaltioiden on asetuksen (EU) 2021/2115 104 artiklan 1 kohdan nojalla laadittava YMP:n strategiasuunnitelmat maataloustukirahastosta ja maaseuturahastosta rahoitettavan unionin tuen toteuttamiseksi. Olisi vahvistettava säännöt, jotka koskevat kyseisten YMP:n strategiasuunnitelmien sisällön esittämistä ja perustuvat erityisesti mainitun asetuksen 107–115 artiklan vaatimuksiin.
                  
               
                     (2)
                  
                  
                     Jotta komissio voisi arvioida YMP:n strategiasuunnitelmien sisällöt johdonmukaisesti ja perusteellisesti, jäsenvaltioilla olisi oltava mahdollisuus sisällyttää lisäliitteitä, joita ei vaadita asetuksen (EU) 2021/2115 115 artiklan nojalla ja joihin ei sovelleta mainitun asetuksen 118 ja 119 artiklan mukaista hyväksyntää.
                  
               
                     (3)
                  
                  
                     Asetuksen (EU) 2021/2115 150 artiklan 1 kohdassa säädetään, että komissio perustaa yhteistyössä jäsenvaltioiden kanssa tietojärjestelmän, joka mahdollistaa turvallisen tietojenvaihdon komission ja kunkin jäsenvaltion välillä yhteisen edun mukaisista asioista. On tarpeen vahvistaa säännöt, jotka koskevat kyseisen järjestelmän toimintaa ja erityisesti komission ja jäsenvaltioiden velvollisuuksien jakautumista tältä osin. Kyseisiä sääntöjä olisi sovellettava asetuksen (EU) 2021/2115 tai sen perusteella annettujen delegoitujen säädösten tai täytäntöönpanosäädösten mukaisesti toimitettaviin tietoihin.
                  
               
                     (4)
                  
                  
                     Koska jäsenvaltioilla on tarpeen olla käytössään YMP:n strategiasuunnitelmien osatekijöiden esittämistä ja kyseisten suunnitelmien lähettämistä koskevat säännöt, kun suunnitelmat toimitetaan komissiolle hyväksyttäväksi, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
                  
               
                     (5)
                  
                  
                     Tässä asetuksessa säädetyt toimenpiteet ovat yhteisen maatalouspolitiikan komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            YMP:n strategiasuunnitelman sisältö
            Jäsenvaltion on esitettävä asetuksen (EU) 2021/2115 V osaston II luvussa säädetty YMP:n strategiasuunnitelman sisältö tämän asetuksen liitteessä I esitetyn mukaisesti.
         
         
            2 artikla
            YMP:n strategiasuunnitelman lisäliitteet
            Jäsenvaltio voi toimittaa lisätietoja YMP:n strategiasuunnitelman erillisillä liitteillä, jotka ovat muita kuin asetuksen (EU) 2021/2115 115 artiklassa säädetyt liitteet.
            YMP:n strategiasuunnitelman hyväksyminen asetuksen (EU) 2021/2115 118 artiklan mukaisesti ja YMP:n strategiasuunnitelman muutoksen hyväksyminen mainitun asetuksen 119 artiklan 10 kohdan mukaisesti eivät koske kyseisiä lisäliitteitä.
         
         
            3 artikla
            Turvalliseen tiedonvaihtoon käytettävä sähköinen järjestelmä
            Jäsenvaltioiden on toteutettava asetuksen (EU) 2021/2115 tai sen perusteella annettujen delegoitujen säädösten tai täytäntöönpanosäädösten mukainen tiedonvaihto turvalliseen tiedonvaihtoon käytettävällä sähköisellä tiedonvaihtojärjestelmällä, jäljempänä ’SFC2021’, johon liittyvät komission ja jäsenvaltioiden vastuut esitetään tämän asetuksen liitteessä II.
            Poiketen siitä, mitä 1 kohdassa säädetään, asetuksen (EU) 2021/2115 III osaston III lukuun liittyvät tiedot, jotka jäsenvaltioiden on lähetettävä mainitun asetuksen 143 artiklan 4 kohdan perusteella annettavan täytäntöönpanoasetuksen nojalla, on lähetettävä komission täytäntöönpanoasetuksessa (EU) 2017/1185 (2) vahvistettujen sääntöjen mukaisesti ja käyttäen tietoteknistä järjestelmää, jonka komissio asettaa saataville mainitun täytäntöönpanoasetuksen nojalla.
         
         
            4 artikla
            Voimaantulo
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 435, 6.12.2021, s. 1.
         
            (2)  Komission täytäntöönpanoasetus (EU) 2017/1185, annettu 20 päivänä huhtikuuta 2017, Euroopan parlamentin ja neuvoston asetusten (EU) N:o 1307/2013 ja (EU) N:o 1308/2013 soveltamista koskevista yksityiskohtaisista säännöistä komissiolle toimitettavien tietojen ja asiakirjojen tiedoksiantamisen osalta sekä useiden komission asetusten muuttamisesta ja kumoamisesta (EUVL L 171, 4.7.2017, s. 113).
      
      
         
            LIITE I
            YMP:n strategiasuunnitelman sisällön esittäminen
            1.   Strategialausuma
            
            YMP:n strategiasuunnitelman yhteenvedossa esitetään YMP:n tavoitteet jäsenvaltion alueella. Siinä keskitytään tärkeimpiin odotettavissa oleviin tuloksiin ja interventioihin (mukaan lukien vihreän arkkitehtuurin olennaiset osat) tunnistettujen tarpeiden perusteella ja esitetään yhteenveto määrärahojen jakamista ohjaavista keskeisistä valinnoista. Siitä on käytävä ilmi, miten nämä näkökohdat liittyvät toisiinsa. Siinä voidaan korostaa, miten YMP:n strategiasuunnitelmaa koskevissa komission suosituksissa esitettyjä tärkeimpiä osatekijöitä käsitellään.
            2.   Tarpeiden arviointi, interventiostrategia, taustaindikaattorit ja tavoitesuunnitelma
            
            2.1   Tarpeiden arviointi
            
            Tämän YMP:n strategiasuunnitelman alajakson on sisällettävä kunkin asetuksen (EU) 2021/2115 6 artiklan 1 ja 2 kohdassa tarkoitetun erityisen tavoitteen osalta
            
                        a)
                     
                     
                        yhteenveto vahvuuksia, heikkouksia, mahdollisuuksia ja uhkia käsittelevästä tilanneanalyysistä (SWOT-analyysi) neljältä osa-alueelta (vahvuudet, heikkoudet, mahdollisuudet ja uhat);
                     
                  
                        b)
                     
                     
                        jokaisen tarpeen määrittely ja kuvaus riippumatta siitä, sovelletaanko niihin YMP:n strategiasuunnitelman mukaisia interventioita. Tähän sisältyvät
                        
                                    i)
                                 
                                 
                                    tarpeen kuvaus, mukaan lukien tapauksen mukaan asianomaiset aluetyypit;
                                 
                              
                                    ii)
                                 
                                 
                                    kunkin tarpeen yhteys yhteen tai useampaan asetuksen (EU) 2021/2115 6 artiklan 1 ja 2 kohdassa tarkoitettuun erityiseen tavoitteeseen;
                                 
                              
                                    iii)
                                 
                                 
                                    kun kyseessä on asetuksen (EU) 2021/2115 6 artiklan 1 kohdan a alakohdassa tarkoitettu erityinen tavoite, suorien tukien oikeudenmukaisempaan jakamiseen sekä vaikuttavampaan ja tehokkaampaan kohdentamiseen liittyvä tarpeiden arviointi, ottaen tarvittaessa huomioon jäsenvaltioiden maatilojen rakenne, sekä riskinhallintaan liittyvä tarpeiden arviointi;
                                 
                              
                                    iv)
                                 
                                 
                                    kun kyseessä ovat asetuksen (EU) 2021/2115 6 artiklan 1 kohdan d, e ja f alakohdassa tarkoitettuihin erityisiin tavoitteisiin liittyvät tarpeet, selvitys siitä, miten mainitun asetuksen liitteessä XIII tarkoitettuihin säädöksiin perustuvien kansallisten ympäristö- ja ilmastosuunnitelmien asiaankuuluvat tavoitteet ja osatekijät on otettu huomioon. Kuvauksesta on käytävä selvästi ilmi, mikä tarve liittyy mihinkin kansallisen ympäristö- ja ilmastosuunnitelman asiaankuuluvaan tavoitteeseen.
                                 
                              
                  Tässä alajaksossa on määriteltävä YMP:n strategiasuunnitelman tasolla
            
                        a)
                     
                     
                        tarpeiden priorisointi, mukaan lukien tehtyjen valintojen sekä käytettyjen menetelmien ja perusteiden vankat perustelut;
                     
                  
                        b)
                     
                     
                        tapauksen mukaan selvitys syistä, joiden vuoksi tiettyjä tarpeita ei käsitellä tai käsitellään vain osittain YMP:n strategiasuunnitelmassa;
                     
                  
                        c)
                     
                     
                        tapauksen mukaan tiettyjen maantieteellisten alueiden, kuten syrjäisten alueiden sekä vuoristo- ja saarialueiden, tarpeiden arviointi.
                     
                  2.2   Interventiostrategia
            
            Tämän alajakson on sisällettävä kunkin asetuksen (EU) 2021/2115 6 artiklan 1 ja 2 kohdassa tarkoitetun erityisen tavoitteen osalta
            
                        a)
                     
                     
                        kuvaus interventiostrategiasta eli miten interventioiden yhdistelmän yhdessä muiden YMP:n strategiasuunnitelman asiaankuuluvien keskeisten osatekijöiden odotetaan vastaavan tarpeisiin, alueelliset näkökohdat mukaan lukien, miten interventioilla vaikutetaan suoraan ja merkittävällä tavalla erityisen tavoitteen saavuttamiseen ja miten niitä yhdistetään muihin, YMP:n strategiasuunnitelman ulkopuolisiin asianmukaisiin välineisiin;
                     
                  
                        b)
                     
                     
                        tulosindikaattori(e)n valinta tarpeiden arvioinnin perusteella, mukaan lukien tavoitteiden ja koko YMP:n strategiasuunnitelman kannalta olennaisten välitavoitteiden perustelut asetusta (EU) 2021/2115 liitteessä I olevan luettelon pohjalta. Tulosindikaattoreiden ja tavoitteiden välisten yhteyksien on oltava johdonmukaisia tarpeiden arvioinnin ja interventiologiikan kanssa, ja niissä on otettava huomioon interventioiden ja tulosindikaattoreiden väliset yhteydet.
                        Jäsenvaltion on asetettava yksi tavoitearvo tulosindikaattoria kohden koko YMP:n strategiasuunnitelman keston ajaksi.
                        Jos tavoite on suhdeluku, jäsenvaltion on esitettävä osoittaja ja nimittäjä. Tavoitteiden ja vuotuisten välitavoitteiden arvojen on oltava johdonmukaisia ja yhteensopivia tarpeiden sekä interventioiden suunniteltujen tuotosten arvojen kanssa, jotka on yhdistetty vastaaviin tulosindikaattoreihin, ja niihin on sisällyttävä tapauksen mukaan asetuksen (EU) 2021/2115 115 artiklan 5 kohdassa tarkoitettu kansallinen lisärahoitus.
                     
                  
                        c)
                     
                     
                        selvitys siitä, miten interventiot mahdollistavat tavoitteiden saavuttamisen ja miten ne ovat keskenään johdonmukaisia ja yhteensopivia;
                     
                  
                        d)
                     
                     
                        perustelut, joista käy ilmi, että interventioiden määrärahat ovat asianmukaisia asetettujen tavoitteiden saavuttamisen suhteen sekä johdonmukaisia rahoitussuunnitelman kanssa;
                     
                  
                        e)
                     
                     
                        tapauksen mukaan perustelut InvestEU-ohjelman käytölle ja sen vaikutuksille yhden tai useamman asetuksen (EU) 2021/2115 6 artiklan 1 ja 2 kohdassa esitetyn ja YMP:n strategiasuunnitelman puitteissa valitun erityisen tavoitteen saavuttamiseen.
                        Tähän alajaksoon on sisällytettävä myös kansalliset toimet Pellolta pöytään -strategiassa ja EU:n biodiversiteettistrategiassa vuodelle 2030 asetettujen tavoitteiden saavuttamiseksi, jotta komissio voi arvioida ehdotetun YMP:n strategiasuunnitelman johdonmukaisuutta ja vaikutusta suhteessa unionin ympäristö- ja ilmastolainsäädäntöön ja -sitoumuksiin ja erityisesti asianomaisiin unionin tavoitteisiin. Jäsenvaltio voi lisätä YMP:n strategiasuunnitelmansa lisäliitteeseen lisätietoja, kuten tämän asetuksen 2 artiklassa tarkoitetaan.
                     
                  2.3   Asiayhteysindikaattorit
            
            Tässä alajaksossa vahvistetaan asetusta (EU) 2021/2115 liitteessä I luetelluille tulosindikaattorien nimittäjinä käytettäville asiayhteysindikaattoreille perusarvo ja -vuosi viimeisimpien saatavilla olevien tietojen perusteella.
            2.4   Tavoitesuunnitelma
            
            Tässä alajaksossa on esitettävä jokaisesta interventiologiikan osalta alajakson 2.2 b alakohdan mukaisesti valitusta tulosindikaattorista yhteenvetotaulukossa tavoitearvo ja vuotuiset välitavoitteet.
            3.   Strategian johdonmukaisuus
            
            Tässä jaksossa esitetään jokaisen alajakson osalta yleiskatsaus interventioiden ja YMP:n strategiasuunnitelmassa esitettyjen edellytysten yhdistelmästä johtuvista synergioista ja täydentävyyksistä.
            Tässä jaksossa on seuraavat alajaksot:
            3.1   Ympäristö- ja ilmastoarkkitehtuurin yleiskuvaus
            
            Tähän alajaksoon on sisällyttävä kuvaus seuraavista:
            
                        a)
                     
                     
                        ehdollisuuden kokonaisvaikutus erityisiin ympäristö- ja ilmastotavoitteisiin;
                     
                  
                        b)
                     
                     
                        asetuksen (EU) 2021/2115 31 artiklan 5 kohdassa ja 70 artiklan 3 kohdassa tarkoitettujen perusedellytysten keskinäiseen täydentävyyteen, ehdollisuuteen ja eri interventioihin, joilla pyritään mainitun asetuksen 6 artiklan 1 kohdan d, e ja f alakohdassa esitettyihin ympäristö- ja ilmastotavoitteisiin;
                     
                  
                        c)
                     
                     
                        miten asetuksen (EU) 2021/2115 105 artiklassa esitetyt kunnianhimoisemmat ympäristö- ja ilmastotavoitteet aiotaan saavuttaa;
                     
                  
                        d)
                     
                     
                        kuvaus siitä, miten ympäristö- ja ilmastoarkkitehtuuri edistää pitkän aikavälin kansallisia tavoitteita, jotka vahvistetaan asetuksen (EU) 2021/2115 liitteessä XIII tarkoitetuissa säädöksissä tai johtuvat niistä, ja miten se on johdonmukainen kyseisten tavoitteiden suhteen;
                     
                  
                        e)
                     
                     
                        kunkin GAEC-toimenpidevaatimuksen osalta kuvaus siitä, miten unionin toimenpidevaatimus pannaan täytäntöön, mukaan lukien seuraavat osatekijät: yhteenveto tilakäytännöistä, alueellisesta soveltamisalasta, toimenpidevaatimuksen piiriin kuuluvasta viljelijätyypistä ja tarvittaessa kuvaus siitä, miten käytäntö edistää GAEC-toimenpidevaatimuksen päätavoitetta;
                        Kuvauksessa on oltava seuraavat tiedot:
                        
                                    i)
                                 
                                 
                                    GAEC-toimenpidevaatimus 1: yhteenveto maatilaan sovellettavista velvollisuuksista, kuten luvan myöntäminen, takaisin muuttaminen ja muut säännöt silloin kun pysyvän nurmen osuus suhteessa koko maatalousmaahan laskee viiteosuuden alapuolelle, alueellinen taso (kansallinen, alueellinen, aluetta pienempi taso, tilataso) kun lasketaan pysyvän nurmen viiteosuutta suhteessa koko maatalousmaahan, viiteosuuden arvo sovellettavilla tasoilla sekä selitys laskennasta;
                                 
                              
                                    ii)
                                 
                                 
                                    GAEC-toimenpidevaatimuksen 2 osalta maininta
                                    
                                                —
                                             
                                             
                                                turvemailla ja kosteikkoalueilla esiintyvän maatalousmaan päätyypit, jotka on määritelty ja nimetty;
                                             
                                          
                                                —
                                             
                                             
                                                maatalousmaan eri tyyppeihin sovellettavat vaatimukset runsashiilisen maaperän suojelemiseksi;
                                             
                                          
                                                —
                                             
                                             
                                                GAEC-toimenpidevaatimuksen soveltamisen alkamisvuosi; jos soveltaminen on suunniteltu hakuvuodelle 2024 tai 2025, viivästyksen syyt on esitettävä asetuksen (EU) 2021/2115 liitteessä III olevassa GAEC-toimenpidevaatimusta 2 koskevassa alaviitteessä 1 tarkoitetun hallintajärjestelmän tarpeiden ja suunnitelman perusteella;
                                             
                                          
                                                —
                                             
                                             
                                                jos tämän GAEC-toimenpidevaatimuksen soveltaminen on suunniteltu hakuvuodelle 2024 tai 2025, kuvaus maatalousmaan tyypeistä nimetyllä alueella ja yhteenveto tilakäytännöistä on esitettävä viimeistään komission asetuksen (EU) 2021/2115 119 artiklan mukaisesti hyväksymässä YMP:n strategiasuunnitelman muutoksessa ennen GAEC-toimenpidevaatimuksen ensimmäistä soveltamisvuotta;
                                             
                                          
                              
                                    iii)
                                 
                                 
                                    GAEC-toimenpidevaatimus 3: kasvien terveyttä koskevaan poikkeukseen liittyvät edellytykset;
                                 
                              
                                    iv)
                                 
                                 
                                    GAEC-toimenpidevaatimus 4:
                                    
                                                —
                                             
                                             
                                                tätä toimenpidevaatimusta soveltamalla suojeltavien suojakaistojen vähimmäisleveys ja vesistöjen määritelmä tapauksen mukaan alueellisella soveltamisalalla;
                                             
                                          
                                                —
                                             
                                             
                                                selvitys erityisistä paikallisista olosuhteista, jos jäsenvaltio mukauttaa suojakaistojen vähimmäisleveyttä alueilla, joilla on merkittäviä vedenpoisto- ja kasteluojia;
                                             
                                          
                              
                                    v)
                                 
                                 
                                    GAEC-toimenpidevaatimus 5: tilakäytännöistä tehty yhteenveto, jossa esitetään rinteen kaltevuus ja määritellään tapauksen mukaan alueet, joilla on eroosioriski;
                                 
                              
                                    vi)
                                 
                                 
                                    GAEC-toimenpidevaatimus 6:
                                    
                                                —
                                             
                                             
                                                tilakäytännöistä tehty yhteenveto, jossa esitetään asianomaiset vaativimmat ajanjaksot ja kasvipeitetyyppi;
                                             
                                          
                                                —
                                             
                                             
                                                Jos jäsenvaltio soveltaa asetusta (EU) 2021/2115 liitteessä III olevaa GAEC-toimenpidevaatimusta 6 koskevaa alaviitettä 2, selvitys asianomaisten alueiden erityisolosuhteista.
                                             
                                          
                              
                                    vii)
                                 
                                 
                                    GAEC-toimenpidevaatimus 7:
                                    
                                                —
                                             
                                             
                                                tilakäytännöistä tehty yhteenveto, jossa esitetään viljelykiertokäytänteet sekä kasvin ja toissijaisen kasvin määritelmä;
                                             
                                          
                                                —
                                             
                                             
                                                asianomainen viljelijätyyppi mukaan lukien asetuksen (EU) 2021/2115 liitteessä III tarkoitetut sovelletut poikkeukset;
                                             
                                          
                                                —
                                             
                                             
                                                jos jäsenvaltio sallii tietyillä alueillaan niiden maatalouden menetelmien ja ilmasto-olosuhteiden moninaisuuden vuoksi asetuksen (EU) 2021/2115 liitteessä III olevaa GAEC-toimenpidevaatimusta 7 koskevassa alaviitteessä 3 tarkoitettuja käytäntöjä, jotka liittyvät palkokasvien yhä suurempaan osuuteen viljelykierrossa sekä viljelyn monipuolistamiseen, selvitys siitä, miten kyseisillä käytännöillä edistetään maaperän potentiaalin säilyttämistä GAEC-toimenpidevaatimuksen tavoitteiden mukaisesti, sekä kyseisen valinnan perustelut;
                                             
                                          
                              
                                    viii)
                                 
                                 
                                    GAEC-toimenpidevaatimus 8:
                                    
                                                —
                                             
                                             
                                                selvitys vaihtoehtojen valinnasta, jonka jäsenvaltio on tehnyt muuna kuin tuottavana alueena tai kohteena käytettävän peltoalan vähimmäisosuutta varten, jos kaikkia asetusta (EU) 2021/2115 liitteessä III esitettyjä kolmea vaihtoehtoa ei sovelleta,
                                             
                                          
                                                —
                                             
                                             
                                                sen peltoalan osuus/osuudet, joihin toimenpidevaatimusta sovelletaan;
                                             
                                          
                                                —
                                             
                                             
                                                ilmoitus maisemapiirteistä ja muista kuin tuottavista alueista, seuraavaa ohjeellista luetteloa käyttäen: kesantoala, pensasaidat, yksittäiset puut ja puuryhmät, linjassa olevat puut, pellonpientareet, palstat, suojakaistat, ojat, purot, pienet lammikot, pienet kosteikot, kiviaidat, kivikalmistot, terassiviljelmät, kulttuuriset erityispiirteet, muu;
                                             
                                          
                                                —
                                             
                                             
                                                jokaisesta maisemapiirteen ja muun kuin tuottavan alueen tyypistä, jonka jäsenvaltio on valinnut tämän kohdan toisessa luetelmakohdassa esitetystä ohjeellisesta luettelosta, maininta vähimmäiskoosta ja painotus- tai muuntokertoimista, joita käytetään maisemapiirteiden ja muiden kuin tuottavien alueiden vähimmäisosuuden laskennassa, sen mukaan miten niillä tapauksen mukaan edistetään luonnon monimuotoisuuden tavoitetta;
                                             
                                          
                                                —
                                             
                                             
                                                tieto asianomaisesta viljelijätyypistä mukaan lukien asetuksen (EU) 2021/2115 liitteessä III olevaa GAEC-toimenpidevaatimusta 8 koskevassa alaviitteessä 1 tarkoitetut sovelletut poikkeukset;
                                             
                                          
                                                —
                                             
                                             
                                                luettelo maisemapiirteiden säilyttämistä koskevaan toimenpidevaatimukseen liittyvistä asianomaisista maisemapiirteistä;
                                             
                                          
                                                —
                                             
                                             
                                                toimenpiteet haitallisten vieraskasvilajien torjumiseksi;
                                             
                                          
                              
                                    ix)
                                 
                                 
                                    GAEC-toimenpidevaatimus 9: osatekijät, joiden perusteella nimetään ympäristön kannalta herkät pysyvän nurmen alat sekä vastaava ohjeellinen hehtaarimäärä;
                                 
                              
                  
                        f)
                     
                     
                        jos jäsenvaltio vahvistaa liitteessä III esitettyjen, mainitun liitteen päätavoitteita koskevien toimenpidevaatimusten lisäksi muita GAEC-toimenpidevaatimuksia asetuksen (EU) 2021/2115 13 artiklan 2 kohdan nojalla, selvitys tilakäytännöistä, alueellisesta soveltamisalasta ja viljelijätyypeistä, joihin toimenpidevaatimusta sovelletaan, sekä kuvaus siitä, miten toimenpidevaatimuksella edistetään tavoitteen saavuttamista.
                     
                  
                        g)
                     
                     
                        tapauksen mukaan selvitys siitä, miten YMP:lla edistetään tuen vivuttamista ja strategisten luontohankkeiden laajentamista viljelijöiden yhteisöjä hyödyttävällä tavalla Euroopan parlamentin ja neuvoston asetuksen (EU) 2021/783 (1) mukaisesti.
                     
                  3.2   Yleiskatsaus asiaankuuluvista interventioista ja edellytyksistä nuorten viljelijöiden osalta
            
            Tässä alajaksossa vahvistetaan asetuksen (EU) 2021/2115 109 artiklan 2 kohdan b alakohdassa säädetyt osatekijät ja tapauksen mukaan selvitys siitä, miten YMP:lla edistetään oppimiseen liittyvää kansainvälistä liikkuvuutta maatalouden ja maaseudun kehittämisen alalla kiinnittäen erityistä huomiota nuoriin viljelijöihin ja maaseutualueilla asuviin naisiin Euroopan parlamentin ja neuvoston asetuksen (EU) 2021/817 (2) mukaisesti.
            3.3   Yleiskatsaus tuotantosidonnaisen tulotuen ja Euroopan parlamentin ja neuvoston direktiivin 2000/60/EY (3)
               välisestä suhteesta
            
            Tässä alajaksossa esitetään asetuksen (EU) 2021/2115 109 artiklan 2 kohdan c alakohdassa säädetyt osatekijät.
            3.4   Yleiskatsaus YMP:n strategiasuunnitelman keinoista, joilla pyritään tavoitteeseen tulotuen oikeudenmukaisemmasta jakamisesta sekä vaikuttavammasta ja tehokkaammasta kohdentamisesta viljelijöille
            
            Tässä alajaksossa esitetään asetuksen (EU) 2021/2115 109 artiklan 2 kohdan d alakohdassa säädetyt osatekijät.
            3.5   Yleiskatsaus alakohtaisista interventioista
            
            Tässä alajaksossa esitetään asetuksen (EU) 2021/2115 109 artiklan 2 kohdan e alakohdassa säädetyt osatekijät. Lisäksi alakohtaiseen yleiskatsaukseen on tapauksen mukaan sisällytettävä täydentävyys ehdollisuuden osatekijöineen.
            3.6   Yleiskuvaus interventioista, joilla pyritään varmistamaan johdonmukainen ja kokonaisvaltainen lähestymistapaa riskinhallintaan
            
            Tässä alajaksossa selitetään interventioiden yhdistelmä, mukaan lukien tapauksen mukaan asetuksen (EU) 2021/2115 19 artiklassa säädetty vaihtoehto, jolla on tarkoitus pyrkiä varmistamaan johdonmukainen ja yhdennetty lähestymistapa riskinhallintaan.
            3.7   Kansallisten ja alueellisten interventioiden ja osatekijöiden välinen vuorovaikutus
            
            Tässä alajaksossa esitetään
            
                        a)
                     
                     
                        tarvittaessa kuvaus kansallisten ja alueellisten interventioiden välisestä vuorovaikutuksesta, mukaan lukien määrärahojen jakautuminen interventioittain ja rahastoittain;
                     
                  
                        b)
                     
                     
                        jos YMP:n strategiasuunnitelman osatekijöitä vahvistetaan alueellisella tasolla, selvitys siitä, miten interventiostrategialla varmistetaan näiden osatekijöiden johdonmukaisuus ja yhdenmukaisuus YMP:n strategiasuunnitelman kansallisella tasolla vahvistettujen osatekijöiden kanssa.
                     
                  3.8   Yleiskatsaus siitä, miten edistetään asetuksen (EU) 2021/2115 6 artiklan 1 kohdan i alakohdassa tarkoitettua tavoitetta parantaa eläinten hyvinvointia ja torjua mikrobilääkeresistenssiä
            
            Tässä alajaksossa esitetään asetuksen (EU) 2021/2115 109 artiklan 2 kohdan h alakohdassa säädetyt osatekijät.
            3.9   Selvitys siitä, kuinka interventioilla ja useaan eri interventioon kuuluvilla yhteisillä osatekijöillä edistetään yksinkertaistamista lopullisten tuensaajien kannalta ja vähennetään hallinnollista rasitetta
            
            Tämän selvityksen on katettava erityisesti toimenpiteet, jotka on toteutettu YMP:n täytäntöönpanossa hyödyntämällä sen hallintoa ja hallinnointia yksinkertaistavaa teknologiaa ja dataa sekä yksinkertaistamalla interventioiden suunnittelua YMP:n strategiasuunnitelmassa.
            4.   Useille interventioille yhteiset osatekijät
            
            4.1   Määritelmät ja vähimmäisvaatimukset
            Tähän alajaksoon on sisällyttävä seuraavat:
            a)   
                  maataloustoiminta
               
            
            Maataloustuotannon määritelmän osalta jäsenvaltion on annettava tiedot ainoastaan, jos se muuttaa määritelmää suhteessa Euroopan parlamentin ja neuvoston asetuksen (EU) N:o 1307/2013 (4) 4 artiklan 1 kohdan c alakohdan i alakohtaan.
            Maatalousmaan säilyttämistä koskeva määritelmä on annettava kaikkien maatalousmaatyyppien osalta (peltoala, pysyvät viljelykasvit ja pysyvä nurmi). Jos jäsenvaltio vahvistaa erillisiä vaatimuksia kesantoalalle, se on täsmennettävä.
            b)   
                  maatalousmaa
               
            
            On mainittava tapauksen mukaan osatekijät, jotka täydentävät asetuksessa (EU) 2021/2115 säädettyä määritelmää.
            Erityisesti on tapauksen mukaan annettava tiedot seuraavista osatekijöistä:
            
                        i)
                     
                     
                        peltometsätalousjärjestelmien osatekijät silloin kun niitä otetaan käyttöön tai säilytetään maatalousmaalla, eriteltyinä jokaisen maatalousmaatyypin osalta (peltoala, pysyvät viljelykasvit ja pysyvä nurmi);
                     
                  
                        ii)
                     
                     
                        taimitarhan määritelmä;
                     
                  
                        iii)
                     
                     
                        lyhytkiertoisen energiapuun määritelmä, johon sisältyy vähintään kasvukausi, luettelo kasvien lajeista tai luokista sekä istutustiheys;
                     
                  
                        iv)
                     
                     
                        pysyvän nurmen osalta kuvaus jokaisesta yksittäisestä sen määritelmässä käytetystä osatekijästä, esimerkiksi muokkaaminen, kyntäminen, uudelleen kylväminen erityyppisillä heinäkasveilla, tai vakiintuneista paikallisista käytännöistä;
                     
                  c)   
                  tukikelpoinen hehtaari
               
            
            Osatekijät, jotka täydentävät asetuksessa (EU) 2021/2115 säädettyä määritelmää, erityisesti tapauksen mukaan seuraavat:
            
                        i)
                     
                     
                        perusteet, joilla voidaan vahvistaa maata käytettävän pääasiassa maataloustoimintaan, jos sitä käytetään myös muuhun kuin maataloustoimintaan;
                     
                  
                        ii)
                     
                     
                        perusteet, joilla varmistetaan että maa on viljelijän käytettävissä;
                     
                  
                        iii)
                     
                     
                        ajanjakso, jolloin alan on oltava tukikelpoisen hehtaarin määritelmän mukainen;
                     
                  
                        iv)
                     
                     
                        jos aloja voi käyttää maataloustoimintaan ainoastaan joka toinen vuosi, tällaisen päätöksen perusteleminen ympäristöön, biologiseen monimuotoisuuteen ja ilmastoon liittyvillä syillä;
                     
                  
                        v)
                     
                     
                        jos huomioon voidaan ottaa maisemapiirteitä, joita ei ole suojeltu GAEC-toimenpidevaatimuksen nojalla, niiden kuvaus, esimerkiksi enimmäiskoko ja enimmäisosuus, jonka tällaiset maisemapiirteet saavat kattaa viljelylohkosta;
                     
                  
                        vi)
                     
                     
                        jos pysyvään nurmeen, jolla on hajanaisia tukeen kelpaamattomia piirteitä, sovelletaan kiinteitä vähennyskertoimia tukikelpoisen alan määrittämiseksi, kuvaus vähennyskerrointen soveltamisperiaatteista;
                     
                  
                        vii)
                     
                     
                        jos päätetään säilyttää sellaisen aiemmin tukikelpoisen alan tukikelpoisuus, joka ei ole enää tukikelpoisen hehtaarin määritelmän mukainen asetuksen (EU) 2021/2115 4 artiklan 4 kohdan a ja b alakohdan nojalla kansallisten järjestelmien täytäntöönpanon vuoksi, kuvaus kyseisistä kansallisista järjestelmistä mukaan lukien
                        
                                    —
                                 
                                 
                                    se, että ne ovat yhdennetyn hallinto- ja valvontajärjestelmän (IACS) vaatimusten mukaisia,
                                 
                              
                                    —
                                 
                                 
                                    sovellettavuus sellaisten tuotteiden viljelyyn kosteikkoalueella, joita ei luetella Euroopan unionin toiminnasta tehdyn sopimuksen (SEUT-sopimus) liitteessä I; ja
                                 
                              
                                    —
                                 
                                 
                                    se, miten niillä edistetään asetuksen (EU) 2021/2115 6 artiklan 1 kohdan d, e ja f alakohdassa tarkoitettujen erityisten tavoitteiden saavuttamista;
                                 
                              
                  d)   
                  aktiiviviljelijä
               
            
            Aktiiviviljelijän osalta on mainittava seuraavat:
            
                        i)
                     
                     
                        perusteet, joilla tunnistetaan vähintään vähimmäistason maataloustoimintaa harjoittavat viljelijät;
                     
                  
                        ii)
                     
                     
                        jos täydentävänä välineenä käytetään negatiivista luetteloa muusta kuin maataloustoiminnasta, sen kuvaus;
                     
                  
                        iii)
                     
                     
                        tapauksen mukaan suorien tukien määrä (enintään 5 000 euroa), jonka alittuessa viljelijää pidetään joka tapauksessa aktiiviviljelijänä, sekä sen perustelut;
                     
                  e)   
                  nuori viljelijä
               
            
            Nuoren viljelijän osalta on mainittava seuraavat:
            
                        i)
                     
                     
                        yläikäraja;
                     
                  
                        ii)
                     
                     
                        edellytykset ”tilan pääasiallisena yrittäjänä” olemiselle;
                     
                  
                        iii)
                     
                     
                        tarvittava koulutus ja/tai taidot;
                     
                  f)   
                  uusi viljelijä
               
            
            Uuden viljelijän osalta on mainittava seuraavat:
            
                        i)
                     
                     
                        edellytykset ensimmäistä kertaa ”tilan pääasiallisena yrittäjänä” olemiselle;
                     
                  
                        ii)
                     
                     
                        tarvittava koulutus tai taidot;
                     
                  g)   
                  suorien tukien saamisen vähimmäisedellytykset
               
            
            Suorien tukien saamisen vähimmäisedellytysten osalta on annettava kynnysten kuvaukset ja perustelut; Kyseiset kynnykset on tapauksen mukaan ilmoitettava hehtaareina kahden desimaalin tarkkuudella ja/tai euroina kahden desimaalin tarkkuudella;
            h)   
                  maaseutualue
               
            
            On esitettävä maaseutualueen määritelmä ja kyseisen määritelmän sovellettavuus koko YMP:n strategiasuunnitelmassa;
            i)   
                  muut YMP:n strategiasuunnitelman määritelmät
               
            
            Jos koko YMP:n strategiasuunnitelmassa käytetään muita suoriin tukiin, maaseudun kehittämiseen tai alakohtaiseen tukeen sovellettavia määritelmiä, niitä on kuvattava, mukaan lukien kuvaus niiden erityisestä soveltamisalasta.
            4.2   Suorien tukien muodossa oleviin interventioihin liittyvät osatekijät
            
            Tässä alajaksossa esitetään
            a)   
                  alueellinen soveltaminen
               
            
            Tapauksen mukaan kuvaus kustakin alueryhmästä mukaan lukien selvitys samanlaisista sosioekonomisista olosuhteista tai maatalouden harjoittamisolosuhteista.
            b)   
                  tukioikeudet
               
            
            Tukioikeusjärjestelmän ja varannon toiminnan kuvauksessa tapauksen mukaan maininta ensimmäisestä tukioikeudettomasta vuodesta, jos tukioikeuksista suunnitellaan luovuttavan asteittain.
            c)   
                  sisäisen yhdenmukaistamisen järjestelmä
               
            
            Tapauksen mukaan jokaisen alueryhmän osalta, ja jollei kiinteää määrää käytetä ensimmäisestä vuodesta alkaen, kuvaus sisäisen yhdenmukaistamisen menetelmästä mukaan lukien seuraavat osatekijät:
            
                        i)
                     
                     
                        tavoitevuosi tukioikeuksien arvon enimmäistasolle ja asetuksen (EU) 2021/2115 24 artiklan 3 kohdassa tarkoitetulle yksittäisten tukioikeuksien arvon enimmäistasolle;
                     
                  
                        ii)
                     
                     
                        asetuksen (EU) 2021/2115 24 artiklan 4 kohdassa tarkoitetut yhdenmukaistamisvaiheet;
                     
                  
                        iii)
                     
                     
                        tapauksen mukaan asetuksen (EU) 2021/2115 24 artiklan 4 kohdassa tarkoitettu tavoitevuonna saavutettu kiinteän määrän arvo;
                     
                  
                        iv)
                     
                     
                        yhdenmukaistamisprosentin vähimmäisarvon tavoitevuosi ja asetuksen (EU) 2021/2115 24 artiklan 5 kohdassa tarkoitettu vähimmäisyksikköarvo prosentteina tavoitevuoden kestävyysperusteisen perustulotuen keskimääräisestä suunnitellusta yksikkömäärästä;
                     
                  
                        v)
                     
                     
                        asetuksen (EU) 2021/2115 24 artiklan 6 kohdassa tarkoitettu yhdenmukaistamisen rahoitus;
                     
                  
                        vi)
                     
                     
                        tapauksen mukaan kuvaus asetuksen (EU) 2021/2115 24 artiklan 6 kohdan toisessa alakohdassa tarkoitetusta vähennyksestä, jota sovelletaan vain osaan tukioikeuksista, joiden arvo ylittää suunnitellun keskimääräisen yksikkömäärän;
                     
                  
                        vii)
                     
                     
                        tapauksen mukaan asetuksen (EU) 2021/2115 24 artiklan 7 kohdassa tarkoitettu tukioikeuden yksikköarvon suurimman sallitun vähennyksen prosenttiosuus;
                     
                  d)   
                  varannon toiminta
               
            
            Varannon toiminta on selitettävä tapauksen mukaan jokaisen alueryhmän osalta ja mainittava erityisesti seuraavat osatekijät:
            
                        i)
                     
                     
                        kuvaus varannon perustamisjärjestelmästä;
                     
                  
                        ii)
                     
                     
                        kuvaus tukikelpoisten viljelijöiden eri luokista ja varantoon pääsystä, uuden tukioikeuden myöntämisestä tai nykyisen tukioikeuden arvon korottamisesta sekä näiden ensisijaisuusjärjestys;
                     
                  
                        iii)
                     
                     
                        varannon rahoituksen täydentämistä koskevat säännöt;
                     
                  
                        iv)
                     
                     
                        tukioikeuksien lakkaamista ja varantoon palauttamista koskevat säännöt;
                     
                  e)   
                  tukioikeuksien siirtoa koskevat säännöt
               
            
            Tapauksen mukaan tukioikeuksien siirtoa koskevat säännöt;
            f)   
                  suorien tukien alentaminen
               
            
            Tapauksen mukaan kuvaus tukien alentamisesta ja tukikatosta mukaan lukien erityisesti seuraavat:
            
                        i)
                     
                     
                        tukien alennusten osuudet ja prosenttiosuudet selityksineen;
                     
                  
                        ii)
                     
                     
                        tapauksen mukaan työvoimakustannusten vähentämismenetelmä;
                     
                  
                        iii)
                     
                     
                        suorien tukien alentamisen arvioitu tulo ja tukikatot kultakin vuodelta sekä suunniteltu jako;
                     
                  g)   
                  kynnysten tai rajojen soveltaminen oikeushenkilöiden jäsenten, luonnollisten tai oikeushenkilöiden ryhmien tai sidoksissa olevien oikeushenkilöiden ryhmien tasolla
               
            
            Päätökset ja perustelut kynnyksille ja rajoille, jotka on asetettu oikeushenkilöiden, luonnollisten tai oikeushenkilöiden ryhmien tai sidoksissa olevien oikeushenkilöiden ryhmien tasolle asetuksen (EU) 2021/2115 110 artiklan d alakohdan iii alakohdan nojalla tapauksen mukaan kaikkien interventiotyyppien osalta sekä maininta siitä, mistä interventiosta on kyse;
            h)   
                  osuus riskinhallintavälineeseen
               
            
            Tapauksen mukaan kuvaus asetuksen (EU) 2021/2115 19 artiklan suunnitellusta täytäntöönpanosta, mukaan lukien päätös siihen osoitettavien suorien tukien prosenttiosuudesta.
            4.3   Tekninen apu
            
            Tässä alajaksossa esitettävässä teknistä apua koskevassa kuvauksessa on mainittava erityisesti
            
                        a)
                     
                     
                        teknisen avun tavoitteet;
                     
                  
                        b)
                     
                     
                        teknisen avun laajuus ja alustava suunnitelma;
                     
                  
                        c)
                     
                     
                        teknisen avun tuensaajat;
                     
                  
                        d)
                     
                     
                        Euroopan maaseudun kehittämisrahaston (maaseuturahasto) YMP:n strategiasuunnitelmaan myönnettävän kokonaisrahoituksen kahden desimaalin tarkkuudella ilmoitettu prosenttiosuus, joka käytetään yhtenäisenä prosenttiosuutena rahoittamaan teknisen avun toimia YMP:n strategiasuunnitelman ajanjaksolla.
                     
                  4.4   YMP-verkosto
            
            Tässä alajaksossa esitettävässä YMP-verkoston kuvauksessa on oltava erityisesti
            
                        a)
                     
                     
                        yhteenveto kansallisen YMP-verkoston tavoitteista, mukaan lukien kuvaus toimista, joilla tuetaan Eurooppalaista innovaatiokumppanuutta (EIP), AKIS-järjestelmän sisäisiä tietovirtoja ja paikallisten toimintaryhmien verkostoitumista yhteisölähtöisen paikallisen kehittämisen puitteissa (Leader);
                     
                  
                        b)
                     
                     
                        kansallisen YMP-verkoston rakenne, hallinto ja toiminta, mukaan lukien maininta siitä, onko verkostossa alueellisen tason osatekijöitä; verkostolle myönnettävän teknisen avun alustava osuus, ajanjakson alustava talousarvio ja kansallisen YMP-verkoston käynnistämisen alustava aikataulu.
                     
                  4.5   Maaseuturahaston ja muiden maaseutualueilla toimivien unionin rahastojen välinen koordinointi, rajaus ja täydentävyys
            
            Tässä alajaksossa esitetään maaseuturahaston ja muiden maaseutualueilla toimivien unionin rahastojen välinen koordinointi, rajaus ja täydentävyys, mukaan lukien unionin rahastoista maaseutualueille myönnettävän tuen yleinen johdonmukaisuus, selvitys siitä, miten niiden käyttö optimoidaan sekä kuvaus rajaus- ja koordinointimekanismeista.
            4.6   Rahoitusvälineet
            
            Tässä alajaksossa kuvataan yleisesti rahoitusvälineitä ja perusteluja niiden käytölle, mukaan lukien
            
                        a)
                     
                     
                        täytäntöönpanotyyppi, mukaan lukien hallinto;
                     
                  
                        b)
                     
                     
                        mahdollinen rahastonhoitaja;
                     
                  
                        c)
                     
                     
                        tarjottujen rahoitustuotteiden tyyppi (laina, vakuus, oman pääoman ehtoinen);
                     
                  
                        d)
                     
                     
                        rahoitusvälineen lopullisille tuensaajille tarjoamat hyödyt;
                     
                  
                        e)
                     
                     
                        tapauksen mukaan alueellinen soveltaminen;
                     
                  
                        f)
                     
                     
                        muut kaikille interventioille yhteiset tekniset säännöt, kuten yhdistelmiin liittyvät näkökohdat.
                     
                  4.7   Maaseudun kehittämisen tai tiettyjen alojen interventioiden yhteiset osatekijät
            
            Tässä alajaksossa esitetään
            
                        a)
                     
                     
                        valinnat, joka koskevat alueellisella tai kansallisella tasolla sovellettavaa maaseuturahaston rahoitusosuustasoa asetuksen (EU) 2021/2115 91 artiklan 2 kohdassa tarkoitettujen aluetyyppien mukaan tietyille mainitun asetuksen 91 artiklan 3 kohdassa tarkoitetuille interventioluokille;
                     
                  
                        b)
                     
                     
                        tapauksen mukaan yleinen luettelo tukeen kelpaamattomista investoinneista, jotka ovat muita kuin asetuksen (EU) 2021/2115 73 artiklan 3 kohdassa säädetyt,
                     
                  
                        c)
                     
                     
                        tapauksen mukaan muut osatekijät, jotka ovat asiaan kuuluvia useiden maaseudun kehittämisen tai tiettyjen alojen interventioiden täytäntöönpanon kannalta ja jotka eivät ole osa interventioiden kuvausta.
                     
                  5.   interventioiden kuvaus
            
            Tässä asetuksen (EU) 2021/2115 111 artiklassa tarkoitetussa strategiassa täsmennettyjä interventioita, mukaan lukien alueellisella tasolla vahvistettavat interventiot, koskevassa jaksossa on oltava seuraavat tiedot:
            
                        a)
                     
                     
                        interventiota koskevat tiedot:
                        
                                    i)
                                 
                                 
                                    interventiotyyppi, johon interventio kuuluu;
                                 
                              
                                    ii)
                                 
                                 
                                    tapauksen mukaan asianomainen ala;
                                 
                              
                                    iii)
                                 
                                 
                                    interventiolle käytetty yhtenäinen tuotosindikaattori ja tapauksen mukaan käytetyt yksiköt;
                                 
                              
                                    iv)
                                 
                                 
                                    osallistuuko koko interventio täysimääräisesti asetuksen (EU) 2021/2115 92, 93 ja 95 artiklassa tarkoitettuihin vähimmäismäärärahoihin;
                                 
                              
                                    v)
                                 
                                 
                                    alueellinen soveltamisala ja tapauksen mukaan maininta siitä, pannaanko interventio täytäntöön kansallisella vai alueellisella tasolla vai kansallisella tasolla alueellisin osatekijöin vai onko se kansainvälinen.
                                 
                              
                  
                        b)
                     
                     
                        vaikutus strategiaan:
                        
                                    i)
                                 
                                 
                                    yhteys alajaksossa 2.1 tarkoitetusta tarpeiden arvioinnissa määriteltyjen tarpeiden luettelosta poimittuihin tarpeisiin, joihin interventiolla vastataan;
                                 
                              
                                    ii)
                                 
                                 
                                    asetuksen (EU) 2021/2115 6 artiklan 1 ja 2 kohdassa tarkoitetut erityiset tavoitteet, joihin interventio vaikuttaa suoraan ja merkittävällä tavalla; tapauksen mukaan tiettyjen alojen interventioiden osalta mainitun asetuksen 46 ja 57 artiklassa tarkoitetut asianomaiset alakohtaiset tavoitteet;
                                 
                              
                                    iii)
                                 
                                 
                                    tulosindikaattorit, joihin interventiolla vaikutetaan suoraan ja merkittävällä tavalla.
                                 
                              
                  
                        c)
                     
                     
                        kuvaus ja tukikelpoisuusedellytykset:
                        
                                    i)
                                 
                                 
                                    intervention erityispiirteet, vaatimukset ja tukikelpoisuusedellytykset mukaan lukien tapauksen mukaan
                                    
                                                —
                                             
                                             
                                                tavoitteen kuvaus ja intervention yleinen kuvaus mukaan lukien erityiskohteet, valintaperiaatteet, yhteydet asiaankuuluvaan lainsäädäntöön ja muihin interventioihin;
                                             
                                          
                                                —
                                             
                                             
                                                tukikelpoisten tuensaajien, tukikelpoisen alan ja niihin liittyvien tukikelpoisuusperusteiden kuvaus tai silloin kun tuki myönnetään rahoitusvälineiden muodossa, lopullisten tuensaajien yleiset luokat;
                                             
                                          
                                                —
                                             
                                             
                                                tukikelpoisten sitoumusten tai toimityyppien kuvaus;
                                             
                                          
                                                —
                                             
                                             
                                                tapauksen mukaan tuensaajien muiden velvollisuuksien kuvaus;
                                             
                                          
                              
                                    ii)
                                 
                                 
                                    kun kyseessä on kansallinen interventio, jossa on alueellisia osatekijöitä, mahdollisesti suunnitellut erityiset, yleisiä edellytyksiä täydentävät alueelliset tukikelpoisuusedellytykset;
                                 
                              
                                    iii)
                                 
                                 
                                    tapauksen mukaan kaikkien GAEC-toimenpidevaatimuksiin ja lakisääteisiin hoitovaatimuksiin kuuluvien asiaan liittyvien perusosatekijöiden yksilöinti ja asiaankuuluvat pakolliset kansalliset vaatimukset. On selitettävä, miten sitoumukset, jotka tuensaajien on täytettävä, menevät pidemmälle kuin asetuksen (EU) 2021/2115 31 artiklan 5 kohdan b, c ja d alakohdassa, 70 artiklan 3 kohdassa ja 72 artiklan 5 kohdassa tarkoitetut pakolliset vaatimukset.
                                 
                              
                  
                        d)
                     
                     
                        rahoitusta koskevat tiedot
                        
                                    i)
                                 
                                 
                                    kun kyseessä ovat maaseudun kehittämisen interventiot, maaseuturahaston sovellettavat rahoitusosuudet tapauksen mukaan kunkin alueen osalta;
                                 
                              
                                    ii)
                                 
                                 
                                    kun kyseessä ovat maaseudun kehittämisen interventiot ja asetuksen (EU) 2021/2115 31 artiklan 7 kohdan b alakohdan mukaiset ilmastoa, ympäristöä sekä eläinten hyvinvointia koskevat järjestelmät, maininta siitä, sisältyvätkö interventioon maaseudun kehittämisohjelmista kaudelta 2014–2022 siirretyt menot kokonaan vai osittain;
                                 
                              
                                    iii)
                                 
                                 
                                    kun kyseessä ovat interventiot, jotka osallistuvat asetuksen (EU) 2021/2115 95 artiklassa tarkoitettuun ja mainitun asetuksen liitteessä XII vahvistettuun vähimmäismäärään, interventio(ide)n se osa määrärahoista, joka luetaan mainitussa liitteessä tarkoitettuihin määriin;
                                 
                              
                  
                        e)
                     
                     
                        tuki tuensaajille:
                        
                                    i)
                                 
                                 
                                    kun kyseessä ovat maaseudun kehittämisen interventiot, jotka eivät kuulu yhdennettyyn hallinto- ja valvontajärjestelmään, tukimuoto/-muodot (avustus tai rahoitusväline);
                                 
                              
                                    ii)
                                 
                                 
                                    interventiotyypin mukaan maininta
                                    
                                                —
                                             
                                             
                                                ilmasto- ja ympäristöjärjestelmien sekä eläinten hyvinvointia koskevien järjestelmien osalta seuraavista:
                                                
                                                            —
                                                         
                                                         
                                                            kestävyysperusteisen perustulotuen lisämaksu asetuksen (EU) 2021/2115 31 artiklan 7 kohdan a alakohdan mukaisesti, tai
                                                         
                                                      
                                                            —
                                                         
                                                         
                                                            maksu, jolla korvataan kokonaan tai osittain lisäkustannukset ja tulonmenetykset, joita aiheutuu asetuksen (EU) 2021/2115 31 artiklan 7 kohdan b alakohdan mukaisesti tehdyistä sitoumuksista, sekä mahdolliset transaktiokustannukset;
                                                         
                                                      
                                          
                                                —
                                             
                                             
                                                yhdennettyyn hallinto- ja valvontajärjestelmään kuulumattomien maaseudun kehittämisen interventioiden osalta: aiheutuneiden tukikelpoisten kustannusten korvaaminen, yksikkökustannukset, kertakorvaukset tai kiinteämääräinen rahoitus;
                                             
                                          
                                                —
                                             
                                             
                                                yhdennettyyn hallinto- ja valvontajärjestelmään kuuluvien maaseudun kehittämisen interventioiden osalta: korvaukset, kertamaksut, kertakorvaukset ja mahdolliset transaktiokustannukset;
                                             
                                          
                              
                                    iii)
                                 
                                 
                                    tapauksen mukaan eri tukitasot ja tukimäärät intervention kohdentamisen mukaan;
                                 
                              
                                    iv)
                                 
                                 
                                    jos maksut suoritetaan lisäkustannusten ja tulonmenetysten perusteella, YMP:n strategiasuunnitelman liitteessä on annettava viittaus tukimäärien laskemisessa käytettävään varmennettuun menetelmään ja tapauksen mukaan mainittava, myönnetäänkö korvaus kokonaan vai osittain;
                                 
                              
                                    v)
                                 
                                 
                                    suunnitellut yksikkömäärät, mukaan lukien
                                    
                                                —
                                             
                                             
                                                yksikkömäärän koodi ja nimi;
                                             
                                          
                                                —
                                             
                                             
                                                yksikkömäärän tyyppi (yhtenäinen vai keskimääräinen);
                                             
                                          
                                                —
                                             
                                             
                                                tapauksen mukaan asiaankuuluvat rahoitusosuudet;
                                             
                                          
                                                —
                                             
                                             
                                                tapauksen mukaan koko interventiolle valittujen tulosindikaattorien joukosta ne tulosindikaattorit, joihin suunniteltu yksikkömäärä vaikuttaa suoraan ja merkittävällä tavalla;
                                             
                                          
                                                —
                                             
                                             
                                                jos interventio sisältää molemmat tukimuodot eli avustuksen ja rahoitusvälineen, maininta kyseistä yksikkömäärää vastaavasta tukimuodosta;
                                             
                                          
                                                —
                                             
                                             
                                                tapauksen mukaan maininta siitä, vastaako suunniteltu yksikkömäärä maaseudun kehittämisohjelmasta kaudelta 2014–2022 siirrettyjä menoja;
                                             
                                          
                                                —
                                             
                                             
                                                jos käytössä on asetuksen (EU) 2021/2115 22 artiklan 2 kohdassa tarkoitettu alueellinen soveltaminen, maininta kyseistä yksikkömäärää vastaavasta alueryhmästä;
                                             
                                          
                                                —
                                             
                                             
                                                jos interventiolle valitussa tuotosindikaattorissa voi olla useita mittayksiköitä, maininta kyseistä yksikkömäärää vastaavasta mittayksiköstä;
                                             
                                          
                                                —
                                             
                                             
                                                mittayksikön suunniteltu vuotuinen arvo;
                                             
                                          
                                                —
                                             
                                             
                                                arvon selitys, mukaan lukien tapauksen mukaan enimmäis- ja vähimmäistasojen vaihtelu; Tällaista selitystä ei tarvita, jos kyseessä on yhtenäinen yksikkömäärä, joka vastaa lisäkustannusten ja tulonmenetysten perusteella suoritettuja maksuja, joiden osalta esitetään varmennettu menetelmä asetuksen (EU) 2021/2115 82 artiklan mukaisesti;
                                             
                                          
                              
                                    vi)
                                 
                                 
                                    taulukko, jossa esitetään suunnitellut vuotuiset yksikkömäärät ja suunnitellut vuotuiset tuotokset sekä tapauksen mukaan suunnitellut enimmäis- ja vähimmäisyksikkömäärät. Suunniteltujen tuotosten on tapauksen mukaan sisällettävä kansallinen lisärahoitus. Taulukossa on oltava myös intervention ohjeellinen ennakoitu vuotuinen maksutaso ja tapauksen mukaan erittely siirrettyjen menojen tai rahoitusvälineen osalta. Jos intervention tuotosten maksaminen aiotaan porrastaa usealle vuodelle, suunniteltujen vuotuisten tuotosten on vastattava ainoastaan niitä tuotoksia, joiden on alustavasti suunniteltu saavan ensimmäisen maksunsa asianomaisena varainhoitovuonna, jotta niitä ei laskettaisi kyseisellä ajanjaksolla useaan kertaan;
                                 
                              
                                    vii)
                                 
                                 
                                    tiedot valtiontuen arvioinnista ja erityisesti maininta siitä, että interventio ei kuulu SEUT-sopimuksen 42 artiklan soveltamisalaan, sekä maininta tuen hyväksymiseen käytettävästä valtiontukivälineen tyypistä;
                                 
                              
                  
                        f)
                     
                     
                        tiettyjä interventiotyyppejä koskevat lisätiedot:
                        
                                    i)
                                 
                                 
                                    suorien tukien muodossa olevat interventiot:
                                    
                                                —
                                             
                                             
                                                kun kyseessä on asetuksen (EU) 2021/2115 III osaston II luvun 2 jakson 2 alajaksossa tarkoitettu kestävyysperusteinen perustulotuki, pienviljelijöille myönnettävää tukea koskevat erityiset tiedot ja selvitykset, mukaan lukien tuen enimmäismäärä ja tyyppi (kertasumma vai hehtaarikohtainen);
                                             
                                          
                                                —
                                             
                                             
                                                kun kyseessä on asetuksen (EU) 2021/2115 29 artiklassa tarkoitettu kestävyysperusteinen täydentävä uudelleenjakotulotuki, erityiset tiedot ja selvitykset, mukaan lukien tukikelpoisuus, hehtaarien enimmäismäärä, jolle/joille tukea maksetaan, asteikot ja alueryhmät;
                                             
                                          
                                                —
                                             
                                             
                                                kun kyseessä on asetuksen (EU) 2021/2115 30 artiklassa tarkoitettu nuorten viljelijöiden täydentävä tulotuki, erityiset tiedot ja selvitykset seuraavista:
                                                
                                                            —
                                                         
                                                         
                                                            edellytykset, joita sovelletaan toiminnan aloittamisen määritelmään;
                                                         
                                                      
                                                            —
                                                         
                                                         
                                                            tuen tyyppi ja kesto;
                                                         
                                                      
                                                            —
                                                         
                                                         
                                                            hehtaarien enimmäismäärä, jolle/joille tukea maksetaan, jos sovelletaan;
                                                         
                                                      
                                                            —
                                                         
                                                         
                                                            tieto siitä, että sovelletaan aiemman järjestelmän jatkamista;
                                                         
                                                      
                                          
                                                —
                                             
                                             
                                                kun kyseessä ovat ilmastoa, ympäristöä sekä eläinten hyvinvointia koskevat järjestelmät, maininta asetuksen (EU) 2021/2115 31 artiklan 4 kohdassa tarkoitetuista toiminta-aloista, jotka interventio kattaa; maininta siitä, edistetäänkö järjestelmillä uusien pakollisten vaatimusten noudattamista enintään 24 kuukauden ajan siitä päivästä, jona niistä tulee pakollisia asianomaisen maatilan osalta;
                                             
                                          
                                                —
                                             
                                             
                                                kun kyseessä on asetuksen (EU) 2021/2115 III osaston II luvun 3 jakson 1 alajaksossa tarkoitettu tuotantosidonnaisen tulotuen interventio:
                                                
                                                            —
                                                         
                                                         
                                                            valkuaiskasvien interventioihin liittyvät tiedot;
                                                         
                                                      
                                                            —
                                                         
                                                         
                                                            kohdealoja koskevat perustelut, ongelmat, merkitys, intervention tavoite (kilpailukyvyn, laadun tai kestävyyden parantaminen) sekä selvitys siitä, miten kyseisellä tavoitteella ratkaistaan ongelmat ja varmistetaan johdonmukaisuus direktiivin 2000/60/EY kanssa, sekä tapauksen mukaan silkkiäistoukkien mittayksikkö ja kerroin, jolla ne muunnetaan eläinten lukumääräksi;
                                                         
                                                      
                                          
                              
                                    ii)
                                 
                                 
                                    maaseudun kehittämisen interventiot:
                                    
                                                —
                                             
                                             
                                                asetuksen (EU) 2021/2115 70 artiklassa tarkoitetut interventiot:
                                                
                                                            —
                                                         
                                                         
                                                            kuvaus tukikelpoisesta aluetyypistä;
                                                         
                                                      
                                                            —
                                                         
                                                         
                                                            sitoumustyyppi (tuloperusteinen, hallintoperusteinen vai yhdistelmä) ja täytäntöönpanomekanismi;
                                                         
                                                      
                                                            —
                                                         
                                                         
                                                            sopimusten kesto;
                                                         
                                                      
                                                            —
                                                         
                                                         
                                                            maininta siitä, edistetäänkö interventiolla uusien pakollisten vaatimusten noudattamista enintään 24 kuukauden ajan siitä päivästä, jona niistä tulee pakollisia asianomaisen maatilan osalta;
                                                         
                                                      
                                          
                                                —
                                             
                                             
                                                kun kyseessä ovat asetuksen (EU) 2021/2115 71 artiklassa tarkoitetut interventiot, linkki kansalliseen luetteloon nimetyistä paikallisista hallintoyksiköistä sekä luonnonhaitta-alueiden karttaan (5) jokaisen Euroopan parlamentin ja neuvoston asetuksen (EU) N:o 1305/2013 (6) 32 artiklan 1 kohdassa tarkoitetun alueluokan osalta;
                                             
                                          
                                                —
                                             
                                             
                                                kun kyseessä ovat asetuksen (EU) 2021/2115 72 artiklassa tarkoitetut interventiot, maininta tukikelpoisesta aluetyypistä;
                                             
                                          
                                                —
                                             
                                             
                                                kun kyseessä ovat asetuksen (EU) 2021/2115 73 artiklassa tarkoitetut interventiot, luettelo intervention soveltamisalaan kuuluvista tukeen kelpaamattomista investoinneista, jos niitä ei jo luetella 4.7 alajakson b alakohdassa, ja kun kyseessä ovat metsätalousalan interventiot, niiden tilojen koko, joille myönnettävän tuen edellytyksenä on metsäsuunnitelman tai vastaavan asiakirjan asiaankuuluvien tietojen esittäminen;
                                             
                                          
                                                —
                                             
                                             
                                                kun kyseessä ovat asetuksen (EU) 2021/2115 74 artiklassa tarkoitetut interventiot, maininta siitä, johtaako investointi kastellun alueen laajentumiseen, ja
                                                
                                                            —
                                                         
                                                         
                                                            kun kyseessä ovat olemassa olevan kastelujärjestelmän parantamiseen liittyvät investoinnit, mikä on vaadittu mahdollinen vedensäästö prosentteina;
                                                         
                                                      
                                                            —
                                                         
                                                         
                                                            kun kyseessä ovat olemassa olevan kastelujärjestelmän parantamiseen liittyvät investoinnit, jotka vaikuttavat vesistöihin, joiden tilaa ei ole määritelty hyväksi, mikä on vedenkäytön tosiasiallista vähentymistä koskeva vaatimus prosentteina;
                                                         
                                                      
                                          
                                                —
                                             
                                             
                                                asetuksen (EU) 2021/2115 76 artiklassa tarkoitetut interventiot:
                                                
                                                            —
                                                         
                                                         
                                                            korvauksen käynnistävä kynnys;
                                                         
                                                      
                                                            —
                                                         
                                                         
                                                            tappioiden laskentamenetelmät ja korvauksen käynnistävät tekijät;
                                                         
                                                      
                                                            —
                                                         
                                                         
                                                            kuvaus tappioiden kattamisesta ja liiallisten korvausten välttämiseksi suunnitelluista säännöksistä;
                                                         
                                                      
                                          
                                                —
                                             
                                             
                                                kun kyseessä ovat asetuksen (EU) 2021/2115 77 artiklassa tarkoitetut Leader-interventiot:
                                                
                                                            —
                                                         
                                                         
                                                            kuvaus Leader-lähestymistavan odotetusta lisäarvosta ja sen periaatteiden soveltamisesta;
                                                         
                                                      
                                                            —
                                                         
                                                         
                                                            maininta siitä, aiotaanko tukea myöntää useammasta kuin yhdestä Euroopan parlamentin ja neuvoston asetuksen (EU) 2021/1060 (7) 31 artiklan 4 kohdassa tarkoitetusta rahastosta ja siitä, mikä on päärahasto;
                                                         
                                                      
                                          
                              
                  
                        g)
                     
                     
                        WTO-sääntöjen noudattaminen, mukaan lukien
                        
                                    i)
                                 
                                 
                                    kun kyseessä ovat asetuksen (EU) 2021/2115 liitteessä II luetellut interventiot, maininta WTO:n maataloussopimuksen liitteessä 2 olevasta kohdasta (”vihreä laatikko”), jonka edellytykset interventio täyttää;
                                 
                              
                                    ii)
                                 
                                 
                                    asetuksen (EU) 2021/2115 III osaston II luvun 3 jakson 1 alajaksossa tarkoitettua tuotantosidonnaisen tulotuen tukitoimea koskeva mahdollinen valinta: maininta siitä, että interventio täyttää WTO:n maataloussopimuksen 6 artiklan 5 kohdassa määrätyt edellytykset (”sininen laatikko”);
                                 
                              
                                    iii)
                                 
                                 
                                    selvitys siitä, miten i tai ii alakohdassa mainittu interventio täyttää vihreän tai sinisen laatikon kriteerit;
                                 
                              
                                    iv)
                                 
                                 
                                    kun kyseessä ovat asetuksen (EU) 2021/2115 11 artiklan 1 kohdassa tarkoitetut interventiot EU:n WTO:n luettelon noudattamisen osalta, GATT-sopimukseen liittyvässä Euroopan talousyhteisön ja Amerikan yhdysvaltojen välisessä öljysiemeniä koskevassa yhteisymmärryspöytäkirjassa (8) öljykasveille vahvistetut rajat: maininta siitä, kohdistuuko interventio johonkin sopimuksen kattamaan kasviin (soijapapu, rapsi, auringonkukansiemen pois lukien syötäväksi tarkoitetut auringonkukansiemenet) ja jos kohdistuu, maininta suunnitellusta tukialasta asianomaista hakuvuotta kohden.
                                 
                              
                  6.   Rahoitussuunnitelma
            
            Tähän jaksoon on sisällyttävä seuraavat:
            6.1   Yhteenvetotaulukko
            
            Jäsenvaltion on esitettävä asetuksen (EU) 2021/2115 112 artiklan 2 kohdassa säädetyt osatekijät.
            Jos jäsenvaltio haluaa hyödyntää asetuksen (EU) 2021/2115 103 artiklassa säädettyä mahdollisuutta tehdä määrärahasiirtoja rahastojen välillä, sen on sisällytettävä kyseinen tieto jokaiselle YMP:n strategiasuunnitelman ajanjakson vuodelle, jona se haluaa käyttää kyseistä liikkumavaraa. Jäsenvaltio voi tarkistaa päätöstään vuonna 2025 varainhoitovuoden 2027 määrärahojen osalta.
            Yhteenvetotaulukkoon merkittyjen tietojen perusteella on voitava tarkastaa, onko tarvittavat määrärahat asetuksen (EU) 2021/2115 92, 93, 95, 97 ja 98 artiklassa säädettyjen menojen vähimmäisvaatimusten noudattamiseksi varattu asianmukaisesti.
            Kyseisten tietojen perusteella lasketaan rahoitusta koskevat enimmäismäärät, jotka johtuvat jäsenvaltioiden asetuksen (EU) 2021/2115 92, 93, 95, 97 ja 98 artiklassa säädettyjen menojen vähimmäisvaatimusten noudattamiseksi varaamien määrien vähentämisestä (käänteiset enimmäismäärät).
            Asetuksen (EU) 2021/2115 92–98 artiklassa tarkoitetut vähimmäis- ja enimmäismäärät lasketaan aina jäsenvaltioiden asetuksen (EU) 2021/2115 87, 88 ja 89 artiklassa tarkoitettujen määrärahojen perusteella mahdollisten siirtojen jälkeen.
            Jos jäsenvaltio kuitenkin päättää myöntää varoja InvestEU-, Life- ja/tai Erasmus-ohjelmaan, vastaavat vuotuiset määrät on esitettävä yhteenvetotaulukossa. Asetusta (EU) 2021/2115 liitettä XI ei muuteta, ja kaikki vähimmäismäärärahoja koskevat velvoitteet tarkastetaan vertaamalla mainitun asetuksen liitteeseen XI, josta ei jätetä pois kyseisiä erityisiä määrärahoja.
            Koska nuoria viljelijöitä koskeva vähimmäismäärärahavaatimus voidaan täyttää sekä maataloustukirahaston että maaseuturahaston osalta, jäsenvaltion, joka päättää myöntää asetuksen (EU) 2021/2115 liitteessä XII esitettyä vähimmäismäärää suuremman määrän, on esitettävä kummankin rahaston osalta määrät, jotka on käytettävä vähimmäismäärärahavaatimuksen noudattamiseksi. Tätä käytetään käänteisten enimmäismäärien laskentaperusteena.
            6.2   Yksityiskohtaiset rahoitusta koskevat tiedot sekä erittely intervention ja suunnitellun tuotoksen mukaan
            
            Asetuksen (EU) 2021/2115 112 artiklan 3 kohdassa tarkoitetussa yksityiskohtaisessa rahoitussuunnitelmassa on oltava yhteenveto jäsenvaltioiden määrärahojen ohjeellisesta ennakoidusta maksutasosta YMP:n strategiasuunnitelman täytäntöönpanokaudella sekä tiedot maaseuturahaston yhteisrahoitusosuuksista.
            7.   Hallinto- ja koordinointijärjestelmä
            
            7.1   Hallintoelimiä, hallintoviranomaisia ja muita elimiä koskevat tiedot
            
            Tässä alajaksossa esitetään
            
                        a)
                     
                     
                        jokaisen eläintyypin (toimivaltainen viranomainen, hallintoviranomainen, maksajavirasto, koordinointielin ja tapauksen mukaan todentamisviranomainen) osalta rahasto, josta se on vastuussa, sekä vastuuhenkilöiden nimet ja yhteystiedot;
                        samat tiedot on annettava myös muista eläimistä, joita ovat tapauksen mukaan seurantakomiteat, toimeksisaaneet elimet ja välittävät elimet sekä asiaankuuluvat koordinointirakenteet AKIS-järjestelmän, asetuksen (EU) 2021/1060 48 artiklassa tarkoitetun YMP-suunnitelman viestintävastaavan ja YMP-verkoston osalta. Toimeksisaaneiden elinten ja välittävien elinten rooli on myös täsmennettävä;
                     
                  
                        b)
                     
                     
                        lyhyt kuvaus toimivaltaisesta viranomaisesta ja sen organisaatiosta;
                     
                  
                        c)
                     
                     
                        jos rahoitusvälineen täytäntöönpano annetaan alueellisten viranomaisten tehtäväksi, kuvaus rahoitusvälineen toiminnan hallinnollisista järjestelyistä (hallintoviranomaisten ja maksajaviraston siirretyt tehtävät, kuten tuensaajan valinta, raportointi, maksujen suorittaminen, valvonta).
                     
                  7.2   Seuranta- ja raportointijärjestelmien kuvaus
            
            Lyhyt kuvaus seuranta- ja raportointijärjestelmistä, jotka on otettu käyttöön YMP:n strategiasuunnitelman tuloksellisuuden arvioimiseen tarvittavien tietojen kirjaamiseksi, säilyttämiseksi, hallinnoimiseksi ja raportoimiseksi, mukaan lukien raportointijärjestelmä, joka on otettu käyttöön asetuksen (EU) 2021/2115 134 artiklan mukaista vuotuista tuloksellisuuskertomusta varten.
            7.3   Valvontajärjestelmiä ja seuraamuksia koskevat tiedot
            
            a)   
                  Yhdennetty hallinto- ja valvontajärjestelmä
               
            
            Yhdennettyä hallinto- ja valvontajärjestelmää koskevissa tiedoissa on oltava
            
                        i)
                     
                     
                        soveltamisalaa koskevat täsmennykset, erityisesti se, käytetäänkö sitä viinialalla, kuten asetuksen (EU) 2021/2115 65 artiklassa säädetään, ja ehdollisuuteen;
                     
                  
                        ii)
                     
                     
                        viljelylohkon määritelmä, mukaan lukien tapauksen mukaan maatalousmaa;
                     
                  
                        iii)
                     
                     
                        vahvistus sille, että yhdennetty hallinto- ja valvontajärjestelmä on toiminnassa 1 päivästä tammikuuta 2023 ja että Euroopan parlamentin ja neuvoston asetuksen (EU) 2021/2116 (9) IV osaston II luvussa säädettyjä vaatimuksia noudatetaan;
                     
                  
                        iv)
                     
                     
                        asetuksen (EU) 2021/2116 65 artiklan 4 kohdan c alakohdassa ja 66 artiklan 1 kohdan g alakohdassa tarkoitettua eläinten tunnistus- ja rekisteröintijärjestelmää koskevat tiedot;
                     
                  
                        v)
                     
                     
                        sovelletaanko automaattista hakujärjestelmää;
                     
                  
                        vi)
                     
                     
                        kuvaus valvonta- ja seuraamusjärjestelmistä, erityisesti selvitys siitä, onko järjestelmässä järjestelmällisiä tarkastuksia, joita kohdennetaan myös sellaisiin aloihin, joilla virheiden riski on suurin, ja siitä, miten tarkastusten tasolla varmistetaan asetuksen (EU) 2021/2116 60 artiklan 1 kohdassa tarkoitettu riskien tehokas hallinta. Seuraamusten osalta on selitettävä ne seuraamukset, joita sovelletaan silloin kun YMP:n strategiasuunnitelmassa määriteltyjen interventioiden tukikelpoisuusperusteita ei ole noudatettu. Jos eri interventioihin sovelletaan eri valvonta- ja seuraamusjärjestelmiä, on annettava tiedot kaikista järjestelmistä.
                     
                  Lisätietoja voi antaa viljelylohkojen tunnistusjärjestelmästä, paikkatietoperusteisesta ja eläinperusteisesta hakujärjestelmästä sekä alamonitorointijärjestelmästä, jos jäsenvaltio katsoo sen tärkeäksi.
            b)   
                  Valvonta- ja seuraamusjärjestelmä interventioille, jotka eivät kuulu yhdennettyyn hallinto- ja valvontajärjestelmään
               
            
            Kun kyseessä ovat maataloustukirahaston ja maaseuturahaston interventiot, jotka eivät kuulu yhdennettyyn hallinto- ja valvontajärjestelmään, tietoihin on kuuluttava seuraavat:
            
                        i)
                     
                     
                        lyhyt kuvaus seuraamusjärjestelmästä, joka on oikeasuhteisuuden, tehokkuuden ja varoittavan vaikutuksen periaatteiden mukainen;
                     
                  
                        ii)
                     
                     
                        lyhyt kuvaus valvontajärjestelmistä, mukaan lukien tapauksen mukaan rahoitusvälineisiin liittyvät erityispiirteet;
                     
                  
                        iii)
                     
                     
                        lyhyt kuvaus siitä, miten julkisia hankintoja koskevia sääntöjä noudatetaan.
                     
                  c)   
                  Valvonta- ja seuraamusjärjestelmä ehdollisuudelle
               
            
            Tässä alajaksossa esitetään
            
                        i)
                     
                     
                        kuvaus ehdollisuuteen sovellettavasta valvontajärjestelmästä;
                     
                  
                        ii)
                     
                     
                        tarkastustyypit kullekin lakisääteiselle hoitovaatimukselle ja GAEC-toimenpidevaatimukselle;
                     
                  
                        iii)
                     
                     
                        seuraamusjärjestelmän kuvaus;
                     
                  
                        iv)
                     
                     
                        toistuvuuden ja tahallisuuden periaatteiden määritelmä ja soveltaminen;
                     
                  
                        v)
                     
                     
                        yksinkertaistetun valvontajärjestelmän soveltaminen pienviljelijöihin;
                     
                  
                        vi)
                     
                     
                        tiedot toimivaltaisista valvontaelimistä, jotka ovat vastuussa ehdollisuusvaatimusten ja lakisääteisten hoitovaatimusten tarkastamisesta;
                     
                  d)   
                  Sosiaalinen ehdollisuus
               
            
            Tässä alajaksossa esitetään
            
                        i)
                     
                     
                        kuvaus sosiaaliseen ehdollisuuteen sovellettavasta valvontajärjestelmästä;
                     
                  
                        ii)
                     
                     
                        kuvaus sosiaaliseen ehdollisuuteen sovellettavasta seuraamusjärjestelmästä.
                        Jos sosiaalista ehdollisuutta sovelletaan vuodesta 2024 tai 2025, i ja ii alakohdassa tarkoitettu kuvaus on esitettävä viimeistään komission asetuksen (EU) 2021/2115 119 artiklan mukaisesti hyväksymässä YMP:n strategiasuunnitelman muutoksessa ennen sosiaalisen ehdollisuuden ensimmäistä soveltamisvuotta.
                     
                  8.   Uudenaikaistaminen: AKIS ja digitalisointi
            
            8.1   AKIS-järjestelmän yleinen organisaatiorakenne
            
            Tässä alajaksossa selitetään strategista AKIS-kokonaislähestymistapaa, joka perustuu SWOT-analyysiin ja tarpeiden arviointiin ja jossa kuvataan, miten interventioiden ja toimien yhdistelmällä edistetään asetuksen (EU) 2021/2115 6 artiklan 2 kohdassa tarkoitettua monialaista tavoitetta.
            8.2   Kuvaus siitä, miten neuvontapalvelut, tutkimus, YMP-verkostot ja interventiot toimivat yhdessä AKIS-järjestelmän puitteissa
            
            Tässä alajaksossa selitetään neuvonantajien, tutkijoiden ja YMP-verkostojen yhteistyön organisointia. Siinä on esitettävä, yhdistetäänkö suunniteltuja toimia muihin asiaankuuluviin toimenpiteisiin tai välineisiin YMP:n strategiasuunnitelmassa tai sen ulkopuolella.
            8.3   Maatilaneuvojia koskevan organisoinnin kuvaus
            
            Tässä alajaksossa selitetään, miten neuvonta on järjestetty niin, että se kattaa kaikki neuvojat ja kaikki asetuksen (EU) 2021/2115 15 artiklan 2 ja 4 kohdassa tarkoitetut osatekijät ja täyttää mainitun asetuksen 15 artiklan 3 kohdassa säädetyt puolueettomuusvaatimukset.
            8.4   Kuvaus innovointituen tarjoamisesta
            
            Tässä alajaksossa selitetään, miten innovointituki ja tietovirrat on järjestetty AKIS-järjestelmässä.
            8.5   Digitalisointistrategia
            
            Tässä alajaksossa selitetään strategista lähestymistapaa digitalisoinnin edistämiseksi, mukaan lukien kuvaus lähestymistavasta, jossa digitalisointistrategian toimenpiteet räätälöidään niin, että vältetään tai kavennetaan alueiden, yritystyyppien ja väestöryhmien välistä digitaalista kuilua.
            9.   YMP:n strategiasuunnitelman liitteet
            
            9.1   Liite I, joka koskee ennakkoarviointia ja Euroopan parlamentin ja neuvoston direktiivissä 2001/42/EY (10)
               tarkoitettua strategista ympäristöarviointia (SYA)
            
            Asetuksen (EU) 2021/2115 115 artiklan 1 kohdassa tarkoitetussa YMP:n strategiasuunnitelman liitteen I on sisällettävä yhteenveto ennakkoarvioinnin tuloksista sekä ennakkoarvioinnin ja strategisen ympäristöarvioinnin tärkeimmistä suosituksista.
            Suositukset on luokiteltava kyseisessä ennakkoarvioinnissa arvioitavien YMP:n strategiasuunnitelman osatekijöiden mukaan seuraavasti:
            
                        —
                     
                     
                        SWOT-analyysi, tarpeiden arviointi;
                     
                  
                        —
                     
                     
                        interventiologiikka / vaikutus tavoitteisiin;
                     
                  
                        —
                     
                     
                        ulkoinen/sisäinen johdonmukaisuus;
                     
                  
                        —
                     
                     
                        talousarviomäärärahojen jako;
                     
                  
                        —
                     
                     
                        tuotokset, tulokset, välitavoitteiden ja tavoitteiden asettaminen;
                     
                  
                        —
                     
                     
                        toimenpiteet hallinnollisen taakan keventämiseksi;
                     
                  
                        —
                     
                     
                        rahoitusvälineet;
                     
                  
                        —
                     
                     
                        strategista ympäristöarviointia koskevat suositukset;
                     
                  
                        —
                     
                     
                        muut.
                     
                  On mainittava selvästi, miten suosituksia on käsitelty, tai perusteltava niiden huomiotta jättäminen.
            On annettava linkit täydelliseen ennakkoarviointikertomukseen ja täydelliseen strategisesta ympäristöarvioinnista laadittuun kertomukseen.
            9.2   Liite II, joka koskee YMP:n strategiasuunnitelman kattaman alan nykytilanteesta tehtyä SWOT-analyysiä
            
            Asetuksen (EU) 2021/2115 115 artiklan 2 kohdassa tarkoitetun YMP:n strategiasuunnitelman liitteen II on sisällettävä SWOT-analyysi mainitussa säännöksessä vahvistetuista osatekijöistä jokaisen tavoitteen osalta mainitun asetuksen 6 artiklan 1 ja 2 kohdan mukaisesti. SWOT-analyysi on jaettava neljän avaintekijään, jotka ovat vahvuudet, heikkoudet, mahdollisuudet ja uhat, ja siinä on mainittava käytettyjen tietojen lähteet, jotka ovat muita kuin asiayhteysindikaattorit.
            9.3   Liite III, joka koskee kumppaneiden kuulemista
            
            Asetuksen (EU) 2021/2115 115 artiklan 3 kohdassa tarkoitetun YMP:n strategiasuunnitelman liitteen III on sisällettävä kumppaneiden ja erityisesti asiaankuuluvien alue- ja paikallisviranomaisten kuulemisen tulokset ja lyhyt kuvaus siitä, miten kuuleminen suoritettiin.
            9.4   Liite IV, joka koskee puuvillan lajikohtaiseen tukeen liittyviä interventioita
            
            Asetuksen (EU) 2021/2115 115 artiklan 4 kohdassa tarkoitetun YMP:n strategiasuunnitelman liitteen IV on sisällettävä seuraavat tiedot:
            
                        Tukikelpoisuusedellytykset johdonmukaisuuden varmistamiseksi SWOT-analyysin/ tarpeiden arvioinnin ja muiden interventioiden kanssa ja erityisesti
                        
                                    —
                                 
                                 
                                    puolueettomat kriteerit, joiden perusteella maatalousmaa ja lajikkeet hyväksytään puuvillan tuotantoa varten;
                                 
                              
                                    —
                                 
                                 
                                    sallitut lajikkeet;
                                 
                              
                                    —
                                 
                                 
                                    kasvien vähimmäistiheys perusteluineen.
                                 
                              
                     
                        Teksti
                     
                  
                        Puuvillan lajikohtaiseen tukeen liittyvän intervention täydentävyys suhteessa muihin YMP:n strategiasuunnitelman interventioihin.
                     
                     
                        Teksti
                     
                  9.5   Liite V, joka koskee kansallista lisärahoitusta
            
            Asetuksen (EU) 2021/2115 115 artiklan 5 kohdassa tarkoitetussa YMP:n strategiasuunnitelman liitteessä V on annettava seuraavat tiedot jokaisen sellaisen maaseudun kehittämisen intervention osalta, jolle myönnetään asetuksen (EU) 2021/2115 115 artiklan 5 kohdan a, b ja c alakohdassa ja 146 artiklan ensimmäisessä alakohdassa tarkoitettua kansallista lisärahoitusta:
            
                        Asetuksen (EU) 2021/2115 IV luvun III osaston artikla, jonka mukaisesti rahoitus myönnetään
                     
                     
                        Teksti
                     
                  
                        Rahoituksen myöntämisen kansallinen oikeusperusta
                     
                     
                        Teksti
                     
                  
                        YMP:n strategiasuunnitelmaan sisältyvä interventio, jolle rahoitus myönnetään
                     
                     
                        Teksti
                     
                  
                        Rahoituksen kokonaistalousarvio (euroa)
                     
                     
                        Luku
                     
                  
                        Maininta asetuksen (EU) 2021/2115 asiaankuuluvien vaatimusten noudattamisesta
                     
                     
                        K/E
                     
                  
                        Täydentävyys:
                        
                                    a)
                                 
                                 
                                    paljon tuensaajia;
                                 
                              
                                    b)
                                 
                                 
                                    suuri tuki-intensiteetti;
                                 
                              
                                    c)
                                 
                                 
                                    rahoitusta myönnetään tietyille intervention toimille.
                                 
                              
                     
                        Mainitaan sovellettavat ja annetaan tarvittaessa lisätietoa.
                     
                  
                        Kuuluu SEUT-sopimuksen 42 artiklan soveltamisalaan
                     
                     
                        K/E (jos EI, mainitaan valtiontuen hyväksymisväline)
                     
                  Hedelmä- ja vihannesalalla on annettava seuraavat tiedot asetuksen (EU) 2021/2115 53 artiklassa tarkoitetun kansallisen taloudellisen tuen osalta:
            
                        Kansallisen taloudellisen tuen vuotuinen arvioitu määrä hedelmä- ja vihannesalalla kullakin asianomaisella alueella sekä jäsenvaltion kokonaismäärä.
                     
                     
                        Teksti
                     
                  9.6   Liite VI, joka koskee siirtymäkauden kansallista tukea (tapauksen mukaan)
            Asetuksen (EU) 2021/2115 115 artiklan 6 kohdassa tarkoitetun YMP:n strategiasuunnitelman liitteen VI on tapauksen mukaan sisällettävä mainitussa säännöksessä vahvistetut osatekijät alakohtaisesti jokaisen yksittäisen siirtymäkauden kansallisen tuen osalta.
            
                        a)
                     
                     
                        kunkin sellaisen alan vuotuiset alakohtaiset kokonaismäärärahat, jolle myönnetään siirtymäkauden kansallista tukea;
                        
                                    Ala
                                 
                                 
                                    Alakohtaiset kokonaismäärärahat (euroa)
                                 
                              
                                    2023
                                 
                                 
                                    2024
                                 
                                 
                                    2025
                                 
                                 
                                    2026
                                 
                                 
                                    2027
                                 
                              
                                     
                                 
                                 
                                    
                                       Jäsenvaltio täyttää
                                    
                                 
                                 
                                    …
                                 
                                 
                                     
                                 
                                 
                                     
                                 
                                 
                                     
                                 
                              
                                    …
                                 
                                 
                                    …
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        b)
                     
                     
                        tapauksen mukaan jokaisen alan osalta kunakin kauteen kuuluvana vuonna tuen enimmäisyksikkömäärä, joka on enimmäisyksikkömäärän mukainen
                        
                                    Ala
                                 
                                 
                                    Yksikköhinta
                                 
                              
                                     
                                 
                                 
                                    
                                       Jäsenvaltio täyttää
                                    
                                 
                              
                                    …
                                 
                                 
                                     
                                 
                              
                  
                        c)
                     
                     
                        tapauksen mukaan tiedot asetuksen (EU) 2021/2115 147 artiklan 2 kohdan toisen alakohdan mukaisesti muutetusta viitekaudesta;
                        
                                    Ala
                                 
                                 
                                    Muutettua viitekautta koskevat tiedot
                                 
                              
                                    …
                                 
                                 
                                     
                                 
                              
                  
                        d)
                     
                     
                        suppea kuvaus siirtymäkauden kansallisen tuen täydentävyydestä suhteessa YMP:n strategiasuunnitelman interventioihin.
                     
                  
               (1)  Euroopan parlamentin ja neuvoston asetus (EU) 2021/783, annettu 29 päivänä huhtikuuta 2021, ympäristön ja ilmastotoimien ohjelman (Life) perustamisesta ja asetuksen (EU) N:o 1293/2013 kumoamisesta (EUVL L 172, 17.5.2021, s. 53).
            
               (2)  Euroopan parlamentin ja neuvoston asetus (EU) 2021/817, annettu 20 päivänä toukokuuta 2021, unionin koulutus-, nuoriso- ja urheiluohjelman ”Erasmus+” perustamisesta ja asetuksen (EU) N:o 1288/2013 kumoamisesta (EUVL L 189, 28.5.2021, s. 1).
            
               (3)  Euroopan parlamentin ja neuvoston direktiivi 2000/60/EY, annettu 23 lokakuuta 2000, yhteisön vesipolitiikan puitteista (EYVL L 327, 22.12.2000, s. 1).
            
               (4)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).
            
               (5)  Kartta kaikista asetuksen (EU) No 1305/2013 32 artiklan 1 kohdan nojalla nimetyistä alueista.
            
               (6)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).
            
               (7)  Euroopan parlamentin ja neuvoston asetus (EU) 2021/1060, annettu 24 päivänä kesäkuuta 2021, Euroopan aluekehitysrahastoa, Euroopan sosiaalirahasto plussaa, koheesiorahastoa, oikeudenmukaisen siirtymän rahastoa ja Euroopan meri-, kalatalous- ja vesiviljelyrahastoa koskevista yhteisistä säännöksistä ja varainhoitosäännöistä sekä turvapaikka-, maahanmuutto- ja kotouttamisrahastoa, sisäisen turvallisuuden rahastoa ja rajaturvallisuuden ja viisumipolitiikan rahoitusvälinettä koskevista varainhoitosäännöistä (EUVL L 231, 30.6.2021, s. 159).
            
               (8)  EUVL L 147, 18.6.1993, s. 26.
            
               (9)  Euroopan parlamentin ja neuvoston asetus (EU) 2021/2116, annettu 2 päivänä joulukuuta 2021, yhteisen maatalouspolitiikan rahoituksesta, hallinnoinnista ja seurannasta sekä asetuksen (EU) N:o 1306/2013 kumoamisesta (EUVL L 435, 6.12.2021, s. 187).
            
               (10)  Euroopan parlamentin ja neuvoston direktiivi 2001/42/EY, annettu 27 päivänä kesäkuuta 2001, tiettyjen suunnitelmien ja ohjelmien ympäristövaikutusten arvioinnista (EYVL L 197, 21.7.2001, s. 30).
         
      
      
         
            LIITE II
            Komission ja jäsenvaltioiden velvollisuudet SFC2021-järjestelmässä
            1.   Komission velvollisuudet
            
            
                     
                        1.1
                     
                     
                        Varmistaa kaikessa jäsenvaltioiden ja komission välisessä virallisessa ja turvallisessa tiedonvaihdossa käytettävän sähköisen tiedonvaihtojärjestelmän, jäljempänä ’SFC2021-järjestelmä’, toiminta. SFC2021-järjestelmään on sisällyttävä vähintään asetuksen (EU) 2021/2115 nojalla vahvistetuissa malleissa määritetyt tiedot.
                     
                  
                     
                        1.2
                     
                     
                        Varmistaa, että SFC2021-järjestelmällä on seuraavat ominaisuudet:
                        
                                    a)
                                 
                                 
                                    vuorovaikutteiset lomakkeet tai lomakkeet, jotka järjestelmä esitäyttää järjestelmään jo aiemmin tallennettujen tietojen perusteella;
                                 
                              
                                    b)
                                 
                                 
                                    automaattiset laskentatoiminnot, kun ne vähentävät käyttäjien koodaustyötä;
                                 
                              
                                    c)
                                 
                                 
                                    automaattiset upotetut tarkistustoiminnot, joilla tarkistetaan, ovatko toimitetut tiedot keskenään johdonmukaisia ja vastaavatko tiedot sovellettavia sääntöjä;
                                 
                              
                                    d)
                                 
                                 
                                    järjestelmän luomat SFC2021-järjestelmän käyttäjille tarkoitetut varoitukset siitä, että tiettyjä toimintoja on mahdollista tai mahdotonta suorittaa;
                                 
                              
                                    e)
                                 
                                 
                                    järjestelmään syötettyjen tietojen käsittelyn tilan sähköinen seuranta;
                                 
                              
                                    f)
                                 
                                 
                                    historiatietojen saatavuus kaikista ohjelman osalta tallennetuista tiedoista;
                                 
                              
                                    g)
                                 
                                 
                                    Euroopan parlamentin ja neuvoston asetuksessa (EU) N:o 910/2014 (1) tarkoitettujen sähköisten allekirjoitusten, joita voidaan käyttää todisteina oikeudellisissa menettelyissä, saatavuus.
                                 
                              
                  
                     
                        1.3
                     
                     
                        Varmistaa SFC2021-järjestelmää varten tietotekniikkaa koskeva turvasäännöstö, jota sovelletaan järjestelmää käyttävään henkilöstöön asiaan liittyvien unionin sääntöjen, erityisesti komission päätöksen (EU, Euratom) 2017/46 (2) mukaisesti.
                     
                  
                     
                        1.4
                     
                     
                        Nimetä yksi tai useampi henkilö vastaamaan SFC2021-järjestelmän tietoturvasäännöstön määrittelystä, ylläpidosta sekä sen moitteettoman soveltamisen varmistamisesta.
                     
                  2.   Jäsenvaltioiden velvollisuudet
            
            
                     
                        2.1
                     
                     
                        Varmistaa, että asetuksen (EU) 2021/2115 VI osaston mukaisesti nimetyt ohjelmasta vastaavat jäsenvaltioiden viranomaiset sekä tiettyjä tehtäviä hallintoviranomaisen vastuulla suorittavaksi elimeksi nimetyt tahot tallentavat SFC2021-järjestelmään ne tiedot, joiden siirtämisestä ne ovat vastuussa, sekä niiden mahdolliset päivitykset.
                     
                  
                     
                        2.2
                     
                     
                        Tarkistaa tiedot, jotka on toimittanut eri henkilö kuin se, joka on tallentanut tiedot kyseistä tiedonsiirtoa varten.
                     
                  
                     
                        2.3
                     
                     
                        Toteuttaa järjestelyt 2.1 ja 2.2 kohdassa mainittua tehtävien eriyttämistä varten SFC2021-järjestelmään automaattisesti liittyvien jäsenvaltion hallinnointi- ja valvontatietojärjestelmien kautta.
                     
                  
                     
                        2.4
                     
                     
                        Nimetä yksi tai useampi henkilö vastaamaan käyttöoikeuksien hallinnasta seuraavien tehtävien täyttämiseksi:
                        
                                    a)
                                 
                                 
                                    käyttöoikeutta hakevien käyttäjien tunnistaminen sekä sen varmistaminen, että asianomaiset käyttäjät ovat kyseisen organisaation palveluksessa;
                                 
                              
                                    b)
                                 
                                 
                                    tiedottaminen käyttäjille heille kuuluvista järjestelmän turvallisuuden ylläpitoa koskevista velvoitteista;
                                 
                              
                                    c)
                                 
                                 
                                    sen tarkastaminen, ovatko käyttäjät oikeutettuja vaadittuun käyttöoikeustasoon ottaen huomioon heidän tehtävänsä ja heidän hierarkkinen asemansa;
                                 
                              
                                    d)
                                 
                                 
                                    käyttöoikeuksien lakkauttamisen pyytäminen, kun kyseiset käyttöoikeudet eivät ole enää tarpeen tai aiheellisia;
                                 
                              
                                    e)
                                 
                                 
                                    ripeä ilmoittaminen sellaisista epäilyttävistä tapauksista, jotka voivat vaarantaa järjestelmän turvallisuuden;
                                 
                              
                                    f)
                                 
                                 
                                    käyttäjien tunnistetietojen jatkuvan oikeellisuuden varmistaminen ilmoittamalla mahdollisista muutoksista;
                                 
                              
                                    g)
                                 
                                 
                                    tarvittavista tietosuojaa ja liikesalaisuuksia koskevista varotoimista huolehtiminen unionin ja kansallisten sääntöjen mukaisesti;
                                 
                              
                                    h)
                                 
                                 
                                    kaikkien sellaisten muutosten ilmoittaminen komissiolle, jotka vaikuttavat jäsenvaltioiden viranomaisten tai SFC2021-järjestelmän käyttäjien valmiuteen hoitaa 2.1 kohdassa tarkoitetut tehtävät tai heidän henkilökohtaiseen kykyynsä hoitaa a–g alakohdassa tarkoitetut vastuualat.
                                 
                              
                  
                     
                        2.5
                     
                     
                        Toteuttaa järjestelyt yksilöiden yksityisyyden ja henkilötietojen suojan sekä oikeushenkilöiden kaupallisten tietojen luottamuksellisuuden noudattamiseksi direktiivin 2002/58/EY (3) sekä Euroopan parlamentin ja neuvoston asetusten (EU) 2016/679 (4) ja (EU) 2018/1725 (5)mukaisesti.
                     
                  
                     
                        2.6
                     
                     
                        Hyväksyä SFC2021-järjestelmään pääsyä koskevat kansalliset, alueelliset tai paikalliset tietoturvasäännöstöt kaikkiin SFC2021-järjestelmää käyttäviin viranomaisiin sovellettavan riskinarvioinnin perusteella siten, että huomioon otetaan seuraavat seikat:
                        
                                    a)
                                 
                                 
                                    tietoteknistä turvallisuutta koskevat näkökohdat työssä, jonka yksi tai useampi 2.4 kohdassa tarkoitettu käyttöoikeuksien hallinnoinnista vastaava henkilö suorittaa sovelluksen suorassa käytössä;
                                 
                              
                                    b)
                                 
                                 
                                    SFC2021-järjestelmään 2.3 kohdassa tarkoitetun jäsenvaltion hallinnointi- ja valvontatietojärjestelmiin kuuluvan teknisen käyttöliittymän kautta liitettyjä kansallisia, alueellisia ja paikallisia tietojärjestelmiä koskevat turvallisuustoimenpiteet, joiden avulla kyseiset järjestelmät voidaan mukauttaa SFC2021-järjestelmän turvallisuusvaatimuksiin. Näitä turvallisuustoimenpiteitä ovat seuraavat:
                                    
                                                i)
                                             
                                             
                                                fyysinen turvallisuus;
                                             
                                          
                                                ii)
                                             
                                             
                                                tietovälineiden ja käyttöoikeuksien valvonta;
                                             
                                          
                                                iii)
                                             
                                             
                                                tietojen säilyttämisen valvonta;
                                             
                                          
                                                iv)
                                             
                                             
                                                käyttöoikeuksien ja salasanojen valvonta;
                                             
                                          
                                                v)
                                             
                                             
                                                seuranta;
                                             
                                          
                                                vi)
                                             
                                             
                                                liitäntä SFC2021-järjestelmään;
                                             
                                          
                                                vii)
                                             
                                             
                                                tietoliikenneinfrastruktuuri;
                                             
                                          
                                                viii)
                                             
                                             
                                                henkilöstöhallinto ennen työsuhdetta, työsuhteen aikana ja sen jälkeen;
                                             
                                          
                                                ix)
                                             
                                             
                                                häiriönhallinta.
                                             
                                          
                              
                  
                     
                        2.7
                     
                     
                        Toimittaa 2.6 kohdassa tarkoitetut säännöstöt sisältävät asiakirjat komissiolle pyynnöstä.
                     
                  
                     
                        2.8
                     
                     
                        Nimetä henkilö tai henkilöt vastaamaan kansallisten, alueellisten tai paikallisten tietoturvasäännöstöjen ylläpidosta ja soveltamisen varmistamisesta ja toimimaan yhteystahona 1.4 kohdassa tarkoitetun komission nimeämän henkilön tai nimeämien henkilöiden kanssa.
                     
                  3.   Komission ja jäsenvaltioiden yhteiset vastuualat
            
            
                     
                        3.1
                     
                     
                        Järjestelmään pääsyn varmistaminen joko suoraan interaktiivisen käyttöliittymän (verkkosovelluksen) kautta tai sellaisen ennalta määritettyjä protokollia (www-sovelluspalveluja) käyttävän teknisen käyttöliittymän kautta, joka mahdollistaa tietojen automaattisen synkronoinnin ja siirtämisen jäsenvaltioiden tietojärjestelmien ja SFC2021-järjestelmän välillä.
                     
                  
                     
                        3.2
                     
                     
                        Sen päivän vahvistaminen, jona jäsenvaltio toimittaa tiedot sähköisesti komissiolle tai komissio jäsenvaltiolle sähköisenä tietojenvaihtona ja jonka katsotaan olevan kyseisen asiakirjan toimituspäivä.
                     
                  
                     
                        3.3
                     
                     
                        Sen varmistaminen, että lukuun ottamatta ylivoimaisen esteen aiheuttamia poikkeustilanteita virallisia tietoja vaihdetaan SFC2021-järjestelmän kautta, että SFC2021-järjestelmään upotetuissa sähköisissä lomakkeissa annettuja tietoja (rakenteellinen data) ei korvata rakenteettomalla datalla ja että epäjohdonmukaisuuksien ilmetessä rakenteellista dataa käytetään ensisijaisesti rakenteettomaan dataan nähden.
                        Jos ilmaantuu ylivoimainen este, SFC2021-järjestelmään tulee toimintahäiriö tai yhteys SFC2021-järjestelmään puuttuu, jäsenvaltio voi komission ennakkosuostumuksella toimittaa asiakirjat jossain muussa muodossa komission vahvistamin edellytyksin. Kun ylivoimainen este poistuu, asianomaisen osapuolen on viipymättä tallennettava SFC2021-järjestelmään tiedot, jotka on jo toimitettu paperimuodossa.
                     
                  
                     
                        3.4
                     
                     
                        Sen varmistaminen, että noudatetaan SFC2021-portaalissa julkaistuja tietoturvaehtoja ja -edellytyksiä sekä tiedonsiirron varmistavia toimenpiteitä, joita komissio toteuttaa SFC2021-järjestelmässä, varsinkin kun kyseessä on 2.3 kohdassa tarkoitettu teknisen käyttöliittymän käyttö jäsenvaltion hallinnointi- ja valvontatietojärjestelmien osana.
                     
                  
                     
                        3.5
                     
                     
                        Sellaisten turvallisuustoimenpiteiden toteuttaminen, joiden tarkoituksena on suojata SFC2021-järjestelmään tallennettuja ja toimitettuja tietoja, ja kyseisten toimenpiteiden vaikuttavuuden varmistaminen.
                     
                  
                     
                        3.6
                     
                     
                        SFC2021-järjestelmän tietoturvasäännöstön ja asianomaisten kansallisten, alueellisten ja paikallisten tietoturvasäännöstöjen päivittäminen ja tarkistaminen vuosittain, kun tapahtuu teknologisia muutoksia tai kun todetaan uusia uhkia tai muita asiaan liittyviä kehityssuuntauksia.
                     
                  
               (1)  Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014, sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta (EUVL L 257, 28.8.2014, s. 73).
            
               (2)  Komission päätös (EU, Euratom) 2017/46, annettu 10 päivänä tammikuuta 2017, viestintä- ja tietojärjestelmien turvallisuudesta Euroopan komissiossa (EUVL L 6, 11.1.2017, s. 40).
            
               (3)  Euroopan parlamentin ja neuvoston direktiivi 2002/58/EY, annettu 12 päivänä heinäkuuta 2002, henkilötietojen käsittelystä ja yksityisyyden suojasta sähköisen viestinnän alalla (sähköisen viestinnän tietosuojadirektiivi) (EYVL L 201, 31.7.2002, s. 37).
            
               (4)  Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
            
               (5)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).